text:
28 an Dùbhlachd
'S e 28 an Dùbhlachd an 362mh latha dhen bhliadhna a rèir a' Mhìosachain Ghriogaraich (363mh ann am bliadhna-leum). Tha 3 làithean air fhàgail gus deireadh na bliadhna.
Susbaint
TachartasanDeasaich
- 1846 - Inbhe stàite do dh' Iowa.
- 1879 - Thuit Drochaid-rèile na Tatha às a chèile nuair a bha trèana a' gabhail tarsaing oirre.
BreitheanDeasaich
- 1818 - Carl Remigius Fresenius, ceimigear Gearmailteach ann am Frankfurt.
- 1856 - Woodrow Wilson, 28mh ceann-suidhe nan Stàitean Aonaichte.
- 1872 - Pío Baroja, ann am Donostia. Sgrìobhadair à Dùthaich nam Basgach.
- 1935 - Archibald Geikie, clach-eòlaiche Albannach.
- 1944 - Kary B. Mullis, ann an Lenoir (Carolina a Tuath). Ceimigear às na Stàitean Aonaichte.
- 1963 - Alasdair Barden, bàrd agus dotair-teaghlaich à Kenya.
- 1969 - Linus Torvalds, innleadair bhathar-bhog à Suòmaidh.
- 1984 - Martin Kaymer, Cluicheadair goilf às a' Ghearmailt.
BàsanDeasaich
- 1734 - Rob Ruadh MacGriogair
- 1889 - José de Obaldía, ann an San José de David. Neach-poileataigs à Coloimbia/Panama.
- 2002 - Bertram Schmiterlöw, ann an Stockholm. Neach-ealain às an t-Suain.


c: text/html

text:
Dùnadh sgoiltean sna h-Eileanan Siar anns a' Chùirt
Dh'fhaodadh gun tig a' chùis-lagha eadar Comhairle nan Eilean Siar agus Riaghaltas na h-Alba mu dhùnadh sgoiltean gu crìch Diciadain seach Diardaoin mar a bha dùil.
Tha a' chùis ann an Cùirt an t-Seisein, agus a' Chomhairle a' cur an aghaidh casg a chuir an Riaghaltas orra bho bhith a' dùnadh sgoiltean.
Leis gun deach barrachd fhiosrachaidh na bhathas an dùil a thoirt seachad Dimàirt, thathas an dùil gun toir an Riaghaltas am fiosrachadh acasan air fad seachad Diciadain, gun a bhith feumach air an treas là sa chùirt.
Tha a' Chomhairle ag ràdh gu bheil e a' cosg £1m sa bhliadhna dhaibh bun-sgoiltean Sheileaboist agus Chàrlabhaigh, agus àrd-sgoiltean dà bhliadhna Lionail agus Shiaboist a chumail fosgailte.
Chuir an Riaghaltas casg air dùnadh nan ceithir sgoiltean às dèidh iomairt a rinn pàrantan.
'S ann aig an Riaghaltas a tha co-dhùnadh deireannach air dùnadh sgoiltean nuair a dh'fheumadh clann gluasad gu sgoil eile a tha nas fhaide na deich mìle air falbh.
Chuir an Riaghaltas casg air dùnadh leis gun robh iad a' meas nach robh a' Chomhairle air co-chomhairleachadh ceart a dhèanamh. Tha a' Chomhairle a' dol às àicheadh sin.
Chaidh a' chùis a chur dheth deireadh na bliadhna an-uiridh, nuair a cho-dhùin an dà thaobh gun robh iad a' cur feum air barrachd is aon là sa chùirt leis gun robh uidhir de dh'fhiosrachadh ann ri dhol troimhe.
Chan eil dùil ri co-dhùnadh gu an ceann sia seachdainnean.
Ma thèid leis a' Chomhairle dh'fhaodadh gun dùin na sgoiltean cho tràth ris an Ògmhios.

robotstxt: allowed

filter: keep


text:
Sgoil ùr MhicNeacail crìochnaichte
Tha sgoil ùr MhicNeacail ann an Steòrnabhagh a-nise air a crìochnachadh.
Chaidh na h-iuchraichean air an toirt seachad an diugh dhan chompanaidh phrìbheitich a bhios a' coimhead às a dèidh fad 27 bliadhna ri teachd.
Bidh an sgoil, anns am bidh 1,100 sgoilear a' fosgladh mar a bhathar an dùil ann am meadhean na h-ath mhìos.
Chosg an sgoil ùr £55m agus 's i Sgoil MhicNeacail an tè as motha anns na h-eileanan siar.
Chaidh an t-seann sgoil a leagal son pàirc chàraichean agus raon spòrs a thogail.
Fosglaidh an goireas ùr 16mh den Lùnastal.


text:
Stiùir Eòrpach a dhìth air Càball
24 An Giblean 2014 Ùraichte aig Ùraichte aig
A rèir aon eòlaiche chumhachd, bu chòir dhan Aonadh Eòrpach gnothach a ghabhail ri a bhi a' cur càball-dealain eadar na h-Eileanan Siar agus Tìr Mòr na h-Alba, 's dragh ann gun geàrr an Ruis na tha i a' pumpadh de ghas dhan Roinn Eòrpa.
Thàinig am moladh an cois rabhaidh bho bhall de bhuidhinn-ghnìomha a stèidhich an Riaghaltas airson pròiseact a' chàbaill a leasachadh gum faodadh gun caill na h-Eileanan cothrom air cumhachd ath-nuadhachail uile gu lèir.
Seo Aonghas Dòmhnallach.


text:
- TIOTAL
- Àir. 23 air trèana aig an àrd-chabhsair sa Chananaich (2)
- EXTERNAL ID
- PC_HRS_STATIONS_001_583
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- CRUTHADAIR
- Lens
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27299
- KEYWORDS
- Rèile na Gàidhealtachd
HR
rathaidean-iarainn
Sealladh den Chananaich bhon chnoc os a chionn. Tha trèana 0-6-0T, àir. 23 aig an àrd-chabhsair.
Chaidh na 0-6-0Tan sin, na 'Scrap Tanks' a dhealbhadh sa chiad àite airson obair shuntaidh. Chaidh Àir. 23 a thogail san Dùbhlachd 1903 agus chaidh a toirt a-mach à seirbheis san Dùbhlachd 1932.
Dh'fhosgail stèisean Na Cananaich air 1 An Gearran 1894 agus b' e ceann-uidhe nam 22 km de Loidhne an Eilein Duibh às A' Bhlàr Dhubh. Dhùin e do luchd-siubhail air 1 An Dàmhair 1951 agus do sheirbheisean bathair air 13 an t-Ògmhios 1960


text:
- TIOTAL
- Lios Inbhir Iùbh
- EXTERNAL ID
- PC_JMSTRACHAN_231
- ÀITE
- Inbhir Iùbh
- SGÌRE
- Geàrrloch
- SIORRACHD/PARRAIST
- ROS: Geàrrloch
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29073
- KEYWORDS
- Lios Inbhir Iùbh
Poll Iùbh
Fir Chlis
Sruth a' Chamais
Tha Lios Inbhir Iùbh nan lios luibheach ann an Gàidhealtachd na h-Alba. Tha iad dìreach tuath air Poll Iùbh ann an Ros an Iar.
Chaidh an lios a chruthachadh ann an 1862 le Osgood Mackenzie air an oighreachd mun cuairt air Taigh nam Pluc Àrd. Tha e a' còmhdach aon 20 heactair (50 acair) 's a' toirt a-steach còrr is 2500 seòrsa de luibhean cian-annasach. Bho 1952 's ann le Urras Nàiseanta na h-Alba a tha an lios air a bhith.
Tha gnàth-shìde cuimseach blàth aig Poll Iùbh airson an domhan-leud air a bheil e, taing do Shruth a' Chamais. Tha Sruth a' Chamais a' dèanamh gnàth-shìde cha mhòr fo-thropaigeach air uairean; cha b' urrainn Lios Inbhir Iùbh a bhith ann às aonais. Ged as àbhaist dhan gheamhradh ann am Poll Iùbh a bhith fuar agus fliuch, leis gu bheil e ri taobh na mara, cha bhi e a' faighinn ach latha no dhà de shneachd sa bhliadhna. Air uairean chithear na Fir Chlis, a rèir 's mar a tha an t-sìde 's dè an t-àm dhen bhliadhna a th' ann, ged as e an geamhradh as fheàrr air son am faicinn


text:
Na 10 fèisean as fheàrr ann an 2015
Mu tha sibh an dùil siubhail dhan an taobh an Iar am bliadhna, seo cuid de na rudan a bhitheas a' tachairt.
Fèisean - Tha na Fèisean a-nis ri fhaighinn air feadh Alba tron bhliadhna le oidean a' teagasg tron latha agus a' cluich aig cèilidhean air an oidhche. Airson liosta agus deitichean faic feisean.org An fheadhainn a chòrd rium fhèin- Fèis Tìr a' Mhurain, Uibhist a Deas (Iuchar), Fèis Tìr an Eòrna, Uibhist a Tuath (Iuchar), Fèis Thiriodh, Tiriodh (Iuchar), Fèis Latharna, san Oban (Giblean).
Fèis Chiùil Mhuile - 23-26 Giblean, Tobar Mhoire, Eilean Mhuile - Ceòl beò anns an taigh-seinnse MacGochans le cuid de na comhlan as fheàrr anns an taobh an Iar - HoRo, Chunks, Torridon, Trail West agus Ceòl an Aire. Chan fheum sibh tiocaidean, dìreach thig ann! Faic macgochans-tobermory.co.uk airson tuilleadh.
Fèis Ìle - 22-30 Cèitean, Eilean Ìle -fèis làn ceòl traidiseanta, cèilidhean, Gàidhlig, golf, bowling agus blasadan de uisge-bheatha! Bheir sùil air islayfestival.com airson tuilleadh fios.
Ceòlas - 5-10 Iuchar, Uibhist a Deas. Sgoil samhraidh airson inbhich le cothrom aca Gàidhlig, seinn, fidheall, a' phìob agus dannsadh ionnsachadh ann an coimhearsnachd Gàidhlig. Faigh a-mach barrachd aig ceolas.co.uk
Fèis Cheilteach nan Innse Gall (HebCeltFest) - 15-18 Iuchar, Steòrnabhagh, Eilean LeòdhaisLe taic bhoCalMac, tha HebCelt a' comharrachadh 20 bliadhna agus ged nach eil iad air na comhlan air fad air ainmeachadh fhathast bi an Afro Celt Sound System, Treacherous Orchestra agus na Elephant Sessions ann. Airson tiocaidean agus fiosrachadh thig gu hebceltfest.com
Fèis Cothlam - 16-18 Iuchar, Meadarloch, an t-Oban. Bi Fèis Cothlam a' sealltainn sgilean traidiseanta a tha ceangailte ri clò agus snàth le cothrom òrain luaidh a' chluinntinn cuideachd. Gheibh sibh a-mach tuilleadh aig lorn.org.uk
Fèis Chiùil Tiriodh (TMF) - 17-19 July, Crossapol, Isle of Tiree. Le taic bho CalMac, 'se TMF an fhèis bheag as fheàrr ann an Alba. Bi gu leòr ceòl, deoch, craic, grian agus gaoth ann! Tha tiocaidean gann mar sin cùm sùil a-mach air an làraich-lìn aca airson tiocaidean aig tireemusicfestival.co.uk
Blàs - Sultain 2015, A' Ghàidhealtachd is na h-Eileanan - Cha deach na deitichean innse fhathast agus dè na tachartasan a bhitheas aca am bliadhna ach bi gu leòr ceòl Gàidhlig traidiseanta na lùib. Faic blas-festival.com airson barrachd fhaighinn a-mach.
Am Mòd Nàiseanta Rìoghail - 9-17 Dàmhair 2015, an t-Oban. Le taic bho CalMac, tha a' mhòd am bliadhna a' tachairt san Oban agus abair seachdain a bhitheas ann le ceòl, òrain, dannsadh, drama, spòrs agus litreachas, 'se seo an t-seachdain is motha ann an saoghal nan Gàidheal. Bheir sùil air acgmod.org airson tuilleadh.
Faclan - 28-31 Dàmhair 2015, Steòrnabhagh. Faic faclan.org airson tuilleadh fiosrachadh neo gaelicbooks.org airson fhaighinn a-mach mu fèisean leabhraichean eile far am bi sgrìobhadairean Gàidhlig ri fhaicinn.
Airson a' mhòr chuid de na fèisean seo, bi feum agaibh air bàta. Thig gu Claran-àma airson na clàran-àma fhaicinn.


text:
An t-Àrd. Oll. Dòmhnall MacLeòid a' toirt slaic air a' Phàipear Bheag
Tha am buaireadh mu sgrìobhadairean Phàipear Beag an Eilein Sgitheanaich a' leantainn 's an t-Àrd. Oll. Dòmhnall MacLeòid ag ràdh gu robh dol a-mach a' phàipeir "suarach".
Thòisich am buaireadh le colbh a sgrìobh an t-Àrd Oll. MacLeòid mu buaidh Ioslam.
Tha e ag ràdh gun deach rabhadh a thoirt dha leis a' phàipear ann am brath fòn agus gun do cho-dhùin e an uair sin an colbh aige a leigeil seachad.
Nuair a sgrìobh Brian MacUilleam colbh a' cur taic ris an Àrd Oll. MacLeòid, chaidh a chur a-mach às a dhreuchd aig a' phàipear.
Leig Magaidh Choineagan cuideachd seachad a' cholbh aice fhèin ri linn na cùise.
Leisgeul
Ann am pàipear na seachdainn-sa chàidh, thuirt an deasaiche, Iain MacCarmaig, nach robh aithreachas air mu shuidheachadh Mhgr MhicUilleim, air sgàth 's gu robh e air slaiceadh air a' phàipear.
Ach tha an t-Àrd Oll. MacLeòid ag ràdh gu robh Mgr MacUilleam, a bha a-measg na stèidhich am pàipear, air cultar "dàna 's làidir" a chuir an gnìomh ann bho thus.
Tha e ag ràdh gu bheil pàipear uasal air "nàire agus mì-chìnnt a thoirt orra fhèin" leis an dòigh shuarach anns an do dhèilig iad ris an fhear a stèidhich e.
Thabhainn Iain MacCarmaig leisgeul airson mar a dhèilig iad ris an Àrd Oll. Dòmhnall MacLeòid, 's e ag aideachadh gun deach mearachdan a dhèanamh.


text:
Ann an leabhar-latha inntinneach, air a sgrìobhadh na dhòigh eirmseach fhèin, tha Salmond gar toirt a-steach gu cridhe na h-iomairt BU CHÒIR, a' sealltainn dè chaidh a ràdh agus a chaidh a dhèanamh air cùlaibh gnothaich fhad 's a bha an iomairt a' ruighinn àird na teasaich.
Tha e a' sealltainn mar a thug iomairt BU CHÒIR ath-bheothachadh do dh'Alba air fad agus mar a rinn e ath-sgrìobhadh air na riaghailtean airson iomairt phoilitigeach am measg an t-sluaigh, chan ann a-mhàin san RA ach air feadh an t-saoghail.
Tha e cuideachd a' coimhead air adhart ris "a' cheist nàiseanta" chudromaich ann am poileataigs ann am Breatann, a' dèanamh gu math soilleir nach b' e deireadh na cùis a bha san reifreann ach am fìor thoiseach. Tha an dòchas airson neo-eisimeileachd na h-Alba cho fallainn 's a bha e a-riamh.


text:
- TIOTAL
- Litir gu Bùth-chungadair a' Chaoil mu Chascara, Duilleag 2
- EXTERNAL ID
- Z_HCD_DOC_0030_02
- ÀITE
- Cinn Tàile
- SGÌRE
- Taobh an Iar Dheas Rois
- SIORRACHD/PARRAIST
- ROS: Cinn Tàile
- DEIT
- 1912
- LINN
- 1910an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 7425
- KEYWORDS
- litir
bùth-chungadair
cungaidh
Stèidhich Donnchadh Mac a' Phearsain a' bhùth-chungadair ann an Caol Loch Aillse ann an 1912, agus chan e a-mhàin gun robh e a' reic stuthan co-cheangailte ri obair chungadair mar bruisean-fhiaclan is siampù ach fiosrachadh mu thurasachd, cairtean-puist agus bathar togail-deilbh chamara. Bha litrichean, cairtean-puist, notaichean neo-fhoirmeil agus teileagrafan Oifis a' Phuist air an cleachdadh gus stuth iarraidh.
Tha coltas gun robh am boireannach seo à Cinn Tàile gu math cruaidh leis an stùireadh aice "Now please sir mind and send it" and "Now kindly send it at once", ach bhiodh Mac a' Phearsain air a cuideachadh gun teagamh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
- TIOTAL
- Donald MacLennan
- EXTERNAL ID
- GAIRLOCHM_2232
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 7572
- KEYWORDS
- An Cogadh Mor
Dealbh-camara de Dhòmhnall MacIllFhinnein à Meallan Theàrlaich. Bhàsaich e anns a’ Chiad Chogadh. Mac Alasdair agus Peigi MacIllFhinnein, bhàsaich e air 5 An Lùnastal 1917 agus tha e air a thiodhlaiceadh ann an Cladh Armailteach Dozinghem, Vlaanderen an Iar, A’ Bheilg.
Mas urrainn dhut ar cuideachadh, nach cuir thu fios thugainn.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
- TIOTAL
- MacGhilleSheathanaich
- EXTERNAL ID
- QZP40_82_VOLII_P027
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30845
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
"Chaidh "The Clans of the Scottish Highlands" le Seumas Logan fhoillseachadh mar chuimhneachan ceud bliadhna air Ar-a-mach nan Seumasach ann an 1745. Bha e dealbhaichte le Raibeart R MacIain.
Bha Clann GhilleSheathanaich air aon de na buill a bu chudromaiche de cho-chaidreachas Clann Chatain. A rèir a' chinnidh tha iad de shliochd Sheathanaich, mac do dh'Iarla MacDhubhaich Fìobha, a chuidich le bhith a' cur sìos ar-a-mach ann am Moireibh mu 1160 agus rinneadh e na Chonstabal air Caisteal Inbhir Nis. B' ann bhon Sheathanach seo a thàinig Clann an Tòisich cuideachd. Thug Clann an Tòisich agus Clann GhilleSheathanaich taic le chèile do Raibeart Bhrus an aghaidh nan Cuimeinich agus bha iad a' sabaid aig Blàr Allt a' Bhonnaich ann an 1314.
Ann an 1291, phòs Aonghas, 6mh ceann-cinnidh Cloinn an Tòisich, Eubha, ban-oighre Cloinn Chatain. Tha e air aithris gun robh iar-ogha dhaibh, Seathanach Mòr, os cionn Cloinn Chatain aig Blàr na h-Innse a Tuath, ann am Peairt, ann an 1396. Thugadh fearann don Sheathanach seo ann an Ràta Mhurchais agus is dòcha gum b' ann bhuaithesan a thàinig Clann GhilleSheathanaich ann an da-rìreabh. Chaidh Seumas mac Sheathanaich Mhòir a mharbhadh aig Cath Gairbheach ann an 1411 's e a' sabaid airson Triath nan Eilean; lean a mhac, Alasdair Ciar, e. Fhuair Alasdair cùmhnant sgrìobhte air fearann Ràta Mhurchais, ach chailleadh am fearann sin san t-16mh linn. Tha Seathanaich Thòrr an Daraich ann an Srath Nàrann de shliochd Àdhaimh (Ay), bràthair Alasdair. B' iad a chuir an ainm ri Bannan Cloinn Chatain ann an 1543 agus 1609.
Thug Clann GhilleSheathanaich taic don Ghreumach Mhòr (Montrose) agus bha iad a' sabaid airson nan Stiùbhartach ann an 1715, ged a bha iad air an toirt a-steach do Chlann an Tòisich agus Clann a' Phearsain ron àm sin. A rèir coltais cha robh cinn-chinnidh fa leth aca an dèidh mu 1600. Ann an 1970 ged-tà, thug Àrd-sheanachaidh na h-Alba aithne mar cheann-cinnidh do fhear de shliochd seann chinn-chinnidh Cloinn GhilleSheathanaich"


text:
- TIOTAL
- Boireannach ri taobh preas ròis
- EXTERNAL ID
- HCD00897
- ÀITE
- neo-aithnichte
- LINN
- 1900an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12568
- KEYWORDS
- boireannach
taobh a-muigh
èideadh
Bha blobhsa le amhaich àrd bitheanta aig an àm. Tha uaireadair air sèine, mar chithear nas trice air nursaichean an-diugh, air a' bhoireannach òg. Dh'fhaodadh gur e Mairead, piuthar Dhonnchaidh Mhic a' Phearsain, a th' innte
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Hello caraidean Dreadbag,
An-diugh tha grunn dhe naidheachdan math is dona dhut. An droch naidheachd an-toiseach, a 'tòiseachadh bhon 1.1.2018 feumaidh sinn a chur ris gu mì-fhortanach 19% VAT cunntadh air gach dreadbag a chaidh a reic. Tha sin a 'ciallachadh gum bi ìre rèidh de 1.1.2018 € bhon 39,00 aig gach Dreadbag (ge bith dè an ìre a bhios e). Gu mì-fhortanach, tha seo gu math soirbheachail, ach feumaidh tu coimhead air adhart gu dearbha, oir tha an deagh naidheachd Dreadbag.de a 'fàs ceum air cheum. Tha thu a 'cur iongnadh ort a-nis, càit a bheil an deagh naidheachd airson an neach-cleachdaidh Dreadbag?
Barrachd dreadbags aig àm nas giorra
Tha e gu math sìmplidh: Ged a tha sinn airidh air sgàth chìsean robh beagan a bharrachd air Dreadbag na roimhe, ach air sgàth gu bheil sinn a 'reic tuilleadh, faodaidh sinn bùth nas luaithe gus ùr stuthan + ùr a chruthachadh eadar-dhealaichte Dreadbags dhuibh san àm ri teachd .. Mar sin air fad, bidh thu nas giorra aig amannan cunbhalach, Dreadbag ùr ann an gach meud (M, L, XL, XXL agus XXXL) urrainn dhuinn a cheannach bho loidhne. Tha ar Dreadbag-àireamhan a tha cuideachd ag èirigh, a 'ciallachadh mòran Dreadbags cha bhi a reic a-mach cho luath. Tha ar Dreadbag "Bùth" com-pàirtichean ann am Berlin, Hamburg, Cologne agus Freiburg buannachd agus tha iad mar sin gu tric a chèile le ùr eadar-dhealaichte Dreadbags agus ar luchd-ceannach neo-loidhne a tha mar sin nas trice cuideachd roghainn nas fharsainge de Dreadbags air an làraich.
Prògram Affiliate Dreadbag
Tha an taic againn airson a h-uile duine a tha airson taic a thoirt dhuinn san àm ri teachd Prògram Affiliate Dreadbag air bhog. Bho seo a-mach, faodaidh gach neach agaibh taic a thoirt dhuinn agus cosnadh beagan a bharrachd (3% de gach Dreadbag).
Cleachd seo Ceangail ris a 'chlàradh,
Dreadbag a 'reic mòr
Mu dheireadh ach chan e a-mhàin. againn Dreadbag a 'reic mòr (Udo) gu math mòr sa bhliadhna 2018 agus tha ùidh aig gach neach-malairt Dreadbags bho ghrunn 20 Dreadbags airson an 2018 a reic a-nis air feadh an t-saoghail. Ma tha ùidh agad, cuir fios gu Udo tron seòladh puist-d againn wholesale@dreadbag.de Sgrìobh post-dealain agus iarr a h-uile teirm is cùmhnant eile.
Taing airson ur taic
Bu mhath leinn taing a thoirt do gach neach-ceannach gu pearsanta airson a dhìlseachd agus taic leantainneach - às aonais, cha bhiodh an Dreadbag ann fhathast! Tapadh leat
Beannaich agus aon ghaol


text:
- TIOTAL
- Lùib, An t-Eilean Sgitheanach
- EXTERNAL ID
- HCD00516
- ÀITE
- An Lùib
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12222
- KEYWORDS
- rathaidean
taighean
zoomable
deilbh leudachail
Tha an dealbh seo a' sealltainn an t-seann rathaid ann an Lùib air An Eilean Sgitheanach. Tha an rathad, gu deas, a' gabhail slighe a-staigh air an dùthaich dhan Ath Leathann, an àite a bhith a'leantainn a' chladaich, mar a tha an rathad an-diugh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Fiosrachadh luath
Modh Cumadh: Mùirne-stealladh plastaig
Material Toraidh: Meatailt
Product: Mould Mold
Mold Life: 500k gu 1000k shots
Crìoch air uachdar: Paint, plàigh, còmhdach, msaa
Meud: Clàraichte
File File: IGS, STEP, SLD, X_T. DXF .DWG. SAT
Pacadh: Plèana fiodha & air a dhèanamh suas le luchd-ceannach
Ainm a 'phrògraim: Oifis Plastaig Sìona Mìosail, Cathraiche Mould
Mould material: C45/P20/718/738/NAK80/S136
Base mould: LKM
Cothromachd: Cavity Singilte
Làimhseachadh uachdar: teas
bathar Tuairisgeul
Sìne Chathraiche Oifis Plastaig Uidheam Mould Mold:
-seirbheis againn
1. Thèid an rannsachadh agad co-cheangailte ri ar toraidhean no prìsean a fhreagairt taobh a-staigh 24hours
2. Luchd-obrach air an deagh thrèanadh agus eòlach gus freagairt a h-uile rannsachadh agad ann am Beurla fileanta.
3. A 'tairgsinn an taic gus fuasgladh fhaighinn air an duilgheadas san tagradh no àm a reic.
4. Prìsean farpaiseach stèidhichte air an aon inbhe.
5. Garantachadh càileachd samples a rèir càileachd riochdachaidh mòr.
Ar Gealladh
1. Fàilte do 2D, 3D, agus dealbhan eile, bidh sinn a 'dèanamh gu cruaidh a rèir an dealbhachaidh agad no an t-iarrtas agad. Gabhar ri OEM & ODM.
2. Chan ann a-mhàin a 'dèanamh inneal-mhoile, ach le bhith a' toirt seachad bathar
3. Ma tha ùidh agad anns na stuthan againn, cuir fios thugainn aig a 'ghoireasachd agad. Bu mhath leinn barrachd fiosrachaidh a thoirt dhut mu na stuthan againn. Aig àm sam bith, feumaidh tu na riatanasan agad a thoirt dhuinn gu mionaideach airson na stuthan agad. tha thu glè mhath.
4. Tha sinn a 'cur fàilte bhlàth air do thuras, oir thathar ag ràdh gu bheil e a' creidsinn ma ghabhas e dèanamh.
1.Press Die Molds Càileachd: Mòran a bhith a 'dèanamh gach mion-fhiosrachadh gu cùramach an-còmhnaidh
2.Press Die Molds Prìs: Is dòcha nach e an ìre as ìsle, ach feumar a bhith na phrìs reusanta agus farpaiseach
3.Press Die Moulds R & D: Eòlas gu leòr agus modh sgileil air bàsachadh
Sgioba 4.Press Die Molds: sgioba aonaichte agus adhartach
FAQ
Q1: Cuin a gheibh mi an aithris?
A1: Mar as trice, bidh thu a 'cur a-steach fiosrachadh gu h-ìosal, luidh sinn taobh a-staigh 12 uairean as deidh dhuinn fhaighinn.
Q2: An urrainn dhut cuideachadh leis an dealbhadh?
A2: Tha, tha sgioba proifeiseanta againn le eòlas beairteach ann a bhith a 'dealbhadh agus a' dèanamh innealan màsan.
Dìreach innis dhuinn na beachdan agad agus cuidichidh sinn gus do bheachdan a ghiùlan gu moll-sgrìobhaidhean foirfe.
Q3: Am feum mi dearbhadh a dhèanamh air sealbh na branda?
A3: Mar as trice, feumaidh tu leth-bhreac de dh 'ùghdarras a thoirt dhuinn nuair a chuireas tu òrdugh. A bharrachd air sin, a h-uile duine
tha dealbhan le brandaichean a chaidh ainmeachadh anns an artaigil seo dìreach airson iomradh a thoirt air, is e an ceart comharran malairt
buin dhan luchd-dèiligidh againn.
Q4: Dè cho fada sa tha mi an dùil an sampall fhaighinn?
A4: An dèidh dhut a 'mhàl a phàigheadh air milleadh agus cuiridh sinn faidhlichean dearbhaidh thugainn, bidh na smeasan deiseil an dèidh a bhith air an inneal
chrìochnaichte. Thèid na samples a chur thugaibh gu h-aithghearr agus ràinig iad làithean-obrach 5-7.
Q5: Dè mu dheidhinn an t-àm as motha airson riochdachadh mòr?
A5: Gu h-onarach, tha e an crochadh air an òrdugh agus an t-seusan a chuireas tu an òrdugh. San fharsaingeachd, tha sinn
moladh gun tòisich thu a 'faighneachd dà mhìos ron cheann-latha air am bu toigh leat na stuthan fhaighinn anns an dùthaich agad.


text:
Geamhradh mar a bha air a' Ghàidhealtachd
Taisbeandh de sheann dealbhan den Ghàidhealtachd fon t-sneachd ann an Galaraidh Inbhir Nis.
-
Trì trèanaichean smuid 's daoine a' feuchaidh ri an cladhaich a-mach às an t-sneachd. Chìthear einnsean Barclay 2-4-0(Àireamh 43). Tha am fear air a' chabar a' cleachadh teicneòlas teileagraf son fios a chur do stèiseanan eile.
-
Dealbh de chaisteal Inbhir Nis fon t-sneachd a chaidh a thogail sna 1960an. Chaidh an togalach mar a tha e an dràsta a thogail eadar 1833-36. Tha dùn de sheòrsa air choireigin air a bhith suidhichte air an làraich bhon 11mh linn.
-
A' Phrìomh Shràid ann an Inbhir Nis. Chaidh an dealbh a thogail sna 1950an bhon Gheata an Ear. Bha trafaig a' gluasad air gach taobh den rathad a tha a-nis air a dhùnadh airson luchd-coiseachd a bhios a' dol timcheall nam bùithtean.
-
Bha Cluba Ball-coise Caledonian stèidhichte air Sràid Thelford ri taobh taigh-staile a' Ghlinne Mhòir. Chaidh an togalach seo son luchd-leanntainn a thogail às dèidh dhan t-seann ghoireas a dhol na theine ann an 1950.
-
Carbad agus làraidh le trèilear a' feuchainn ri faighinn seachad air a chèile ann an sneachd domhainn air an Òrd Ghalllach.
-
Bus air an t-slighe gu ruige Inbhir Ùige, 's coltas ann gu bheil e glaicte san t-sneachd air an Òrd Ghallach. Tha grunn dhaoine air cruinneachadh air an rathad ri taobh a' bhus. Thogadh an dealbh sna 1950an.
-
'S e an t-Sràid Ùr a bha air Sràid na ha-Acadamaidh ann an Inbhir Nis mus deach a h-ainm atharrachadh. Chaidh a h-ainmeachadh às dèidh Acadamaidh Rìoghail Inbhir Nis, a thogadh ann an 1792.
Gailearaidh dhealbhan
Island images: 50s images exhibited
- 23 An t-Iuchar 2015
Dealbhan às Uibhist air an Taisbeanadh
- 22 An t-Iuchar 2015
Dubhadh na Grèine
- 20 Am Màrt 2015


text:
Hiragana fuaimneachadh Clàr
- urrainn dhut coimhead air Coltas agus Caolas Hiragana a 'cleachdadh an Hiragana Clàr fuaimneachadh.
Katakana fuaimneachadh Clàr
- 'S urrainn dhut sùil a Coltas agus Caolas Katakana cleachdadh an Katakana fuaimneachadh Clàr .
Japanese Name Generator
- ann an Iapan Name Generator urrainn thu a mholadh airson Japanese ainmean agad na caractaran (airson agad fhèin no geamannan nobhailean), do naoidheanan no càil sam bith eile air thuaiream.
Japanese Dictionary Kanji Ainm (Ciamar a leughas Japanese ainm)
- Iapanach Kanji Ainm Dictionary (Ciamar a leughas Japanese ainm)
Japanese Ainm Liosta
- Japanese Ainm Liosta
Iapan Nàiseanta còd-puist Liosta
- Japanese Nàiseanta còd-puist Liosta Rannsachadh agus Japanese translation seòladh
Hangul Caractaran gu Hiragana / Katakana Converter
- arigatou. ⇒ ありがとう.
- arigatou. ⇒ アリガトウ.
Ròmanach Alphabets gu Hiragana / Katakana Converter
- 아리가토우. ⇒ ありがとう.
- 아리가토우. ⇒ アリガトウ.
Katakana gu Hiragana Converter
- カタカナ ⇒ かたかな
Hiragana a Katakana Converter
- ひらがな ⇒ ヒラガナ
Meud Iomlan Katakana gu Leth-Meud Katakana Converter
- オハヨウゴザイマス ⇒ オハヨウゴザイマス
Half Meud Katakana gu Full Meud Katakana Converter
- コンニチハ ⇒ コンニチハ
Seann Japanese Kanji gu New Japanese Kanji Converter
- 國 ⇒ 国
New Japanese Kanji airson Old Japanese Kanji Converter
- 医者 ⇒ 醫者
Japanese Language Sgrùdadh Ghoireasan is làraichean-lìn
- Ma tha thu Iapanach Cànain an luchd-ionnsachaidh, feumaidh sibh sùil air seo gu làraichean-lìn! Na ceanglaichean seo tha a h-uile stòrasan an-asgaidh.
Chinese Characters gu Pinyin le Tone Marks Converter
- 你好吗?⇒ nǐ hǎo ma?
- 你好吗?⇒ ni3 hao3 ma?
- 你好吗?⇒ 你(nǐ) 好(hǎo) 吗(ma)?
- 你好吗?⇒ 你(ni3) 好(hao3) 吗(ma)?
Chinese Characters Pinyin gu Hangul Leughaidh Converter
- 你好吗?⇒ 니 하오 마?
- 你好吗?⇒ 니3 하오3 마?
- 你好吗?⇒ 你(니) 好(하오) 吗(마)?
- 你好吗?⇒ 你(니3) 好(하오3) 吗(마)?
Chinese Characters Pinyin gu Katakana Leughaidh Converter
- 你好吗?⇒ ニー ハオ マー?
- 你好吗?⇒ ニー3 ハオ3 マー?
- 你好吗?⇒ 你(ニー) 好(ハオ) 吗(マー) ?
- 你好吗?⇒ 你(ニー3) 好(ハオ3) 吗(マー)?
Pinyin dòighean ion-chuir - Pinyin le tòna comharrachadh
- ni3 hao3 ma? ⇒ nǐ hǎo ma?
Shimplichte Chinese Characters gu Traidiseanta Converter
- 娱乐 ⇒ 娛樂
Sìnis Thradaiseanta Caractaran gu Shimplichte Converter
- 新聞 ⇒ 新闻
Chinese Characters gu Hangul Leughaidh Converter
- 韓國 ⇒ 한국
- 韓国 ⇒ 한국
- 韩国 ⇒ 한국
Chinese Language Study Resources and Websites
- If you are a Chinese Language learner, you must check these websites! These links are all free resources.
Hangul fuaimneachadh Clàr
- urrainn dhut coimhead air Coltas agus Caolas Hangul cleachdadh an Hangul Clàr fuaimneachadh.
Coirèanais Name Generator
- an Korean Name Generator urrainn mholadh thu Coirèanais ainmean airson agad na caractaran (airson agad fhèin nobhailean no geamannan), do naoidheanan no càil sam bith eile air thuaiream.
Korea Nàiseanta còd-puist Liosta
- Korean Nàiseanta còd-puist Liosta Rannsachadh agus Coirèanais seòladh eadar-theangachadh
Coirèanais Names Romanization Converter
- 김 사랑 ⇒ Kim Sarang
Chinese Language Sgoiltean agus Blogs
English Name Generator
- a' Bheurla Name Generator urrainn mholadh sibh Beurla ainmean airson agad na caractaran (airson agad fhèin nobhailean no geamannan), do naoidheanan no càil sam bith eile air thuaiream.
English fuaimneachaidh airson Coirèanais fuaimneachadh Converter
- apple [ӕpl] ⇒ apple [ӕpl / 애플]
Uppercase / Lowercase Converter
- language tools ⇒ LANGUAGE TOOLS
- LANGUAGE TOOLS ⇒ language tools
Brath a ghabhail Bhinn / Gach Words
- language tools ⇒ Language tools
- language tool ⇒ Language Tool
Cànan Sgrùdadh Ghoireasan is làraichean-lìn
- Ma tha thu nad Cànan luchd-ionnsachaidh, feumaidh sibh sùil air seo gu làraichean-lìn! Na ceanglaichean seo tha a h-uile stòrasan an-asgaidh.
World Gleoc
- Current Àm liosta ann an diofar dhùthchannan is sgìrean. 'S urrainn dhut a' cleachdadh prìomh fhaclan airson rannsachadh nas luaithe gleoc lorg sònraichte dùthcha cuideachd. ☀ An ìomhaigheag = là. ★ An ìomhaigheag = oidhche.
National Brataichean liosta
- National brataichean liosta ann an òrdugh aibidileach. 'S urrainn dhut a' cleachdadh prìomh fhaclan airson rannsachadh nas luaithe bratach lorg sònraichte dùthcha cuideachd. Dèanaibh gliog dùthcha ainm no bratach fhaicinn nas motha bratach.
Country Gairm còdan liosta
- Country gairm còdan liosta ann an òrdugh aibidileach. 'S urrainn dhut a' cleachdadh prìomh fhaclan airson rannsachadh nas luaithe na dùthcha ag iarraidh còd lorg sònraichte dùthcha cuideachd.
Global àireamh fòn converter
- This inneal iompachadh do àireamh fòn gu cruinneil àireamh fòn eadar-nàiseanta airson gairmean. Mar eisimpleir, tha thu a 'taghadh do na dùthcha agus a' cur ur gabhail a-steach an àireamh fòn le còd na sgìre ionadail. Agus a 'cur a' phutan gus a dhèanamh do na cruinne àireamh fòn.
Language Còdan liosta
- Language còdan (ISO 639) liosta ann an òrdugh aibidileach. 'S urrainn dhut a' cleachdadh prìomh fhaclan airson rannsachadh nas luaithe còd lorg sònraichte chànan cuideachd.
Country Còd mullach-ìre àrainn (ccTLD) liosta
- The liosta iomlan de na ISO 3166 còdan agus còd dùthcha mullach-ìre raointean, mar ris an canar ccTLD ann an òrdugh aibidileach. 'S urrainn dhut a' cleachdadh prìomh fhaclan airson rannsachadh nas luaithe code dùthcha lorg cuideachd.
fo-thiotal Deasaiche
- Ma agad fo-thiotalan a tha a-mach à sioncranachaidh leis an fhilm, 's urrainn dhut atharrachadh air àm tòiseachaidh nan fo-thiotal le seo fo-thiotalan deasaich an inneal.
HTML Tag Remover
-  www.ltool.net  ⇒ www.ltool.net
Character Counter
- Ltoot.net ⇒ 9
- こんにちは ⇒ 5
- 안녕하세요. ⇒ 6
Words / Caractaran Lorg àite agus
- 'S urrainn dhut lorg agus iomadh àite faclan no caractaran.
Anniversary Calculator
- an là an dèidh 7 làithean, 100 làithean, 1000 làithean, bliadhna 1, 2 bliadhna, bliadhna 3 agus nas Ceann-bliadhna bho cheann-latha sònraichte.
Age Calculator
- urrainn dhut obrachadh a-mach an ceart aois stèidhichte air an là breith.
Zodiac Rannsaich
- 'S urrainn dhut fhèin a lorg Zodiac Sign seo le inneal.
Unix Uair Stamp a ghabhas a leughadh le Ceann-là / àm Converter
- 1540271766 ⇒ 2018-10-23 14:16:06
- 1540271766 ⇒ October 23, 2018, 14:16 pm
- 1540271766 ⇒ Tue, 23 Oct 2018 14:16:06 +0900
- 1540271766 ⇒ 2018-10-23T14:16:06+09:00
- 1540271766 ⇒ 2018年 10月 23日 14时 16分 06秒
- 1540271766 ⇒ 2018年 10月 23日 14時 16分 06秒
- 1540271766 ⇒ 2018년 10월 23일 14시 16분 06초
Furasta a leughadh Ceann-là / àm gus Unix Stamp Time Converter
- 2018-10-23 14:16:06 ⇒ 1540271766
Diog / Mhàigh uairean / Hour / Latha Converter
- 300 secounds → 5 mionaid
Bho làithean Ceann-là Calculator
- urrainn dhut ris no toirt air falbh bho cheann-latha sònraichte.
Loan Calculator
- urrainn dhut obrachadh a-mach diofar iasad clàr-ama pàighidh roghainnean aig an aon àm.
CSS RGB-lìn Color Chart
- HTML Color Charts / HTML Colors Duilleag
Beautiful CSS Amaireaga
- Beautiful CSS Clàr Eisimpleirean airson desingers-lìn.
Unicode Converter
- Unicode Online Converter
Unicode Clàr
- List of Unicode caractaran
aSCII ART / AA Cruinneachadh
- aSCII ealain Cruinneachadh - an seòrsachadh a rèir seòrsa
Emoji, Emoticon faclair
- Unicode Emoji / Eemoticon faclair. Dìreach air a chopaigeadh agus a cuir an Emoji / Eemoticon tha thu ag iarraidh a chleachdadh a-steach do blog, duilleag-dachaigh agus SNS leithid Facebook, Twitter, Instagram agus mar sin air adhart.
URL Encoder / Decoder
- Faodaidh tu a dhì-cheileadh URL encoded strings coltach '% E4% BD% A0% E5% A5% BD' cleachdadh URL Decoder
Base64 Encoder / Decoder
- Faodaidh tu a dhì-cheileadh base64 encoded strings coltach 'SGVsbG8h' cleachdadh Base64 Decoder
Thuaiream Password Generator
- 'S urrainn dhut faclan-faire a ghineadh air thuaiream cleachdadh an thuaiream Password Generator.
Binary / Octal / Decimal / Hexadecimal Converter
- 'S urrainn dhut iompachadh àireamhan (Binary, Octal, bloighean deicheach agus Hexadecimal) a 'cleachdadh an Number Converter.
QR Code Generator
- urrainn dhut a dhèanamh agad fhèin QR Codes cleachdadh an QR Code Generator.


text:
3/27/2011
dè fo ghrian ...?
'S e ainmear boireann à Rang II boir. (.i. coltach ri bròg bròige, caileag caileige) a th' ann an grian: (bun.) tha a' ghrian a' dol fodha; (gin.) aig dol fodha na grèine; (tabh.) na ròin gam blianadh sa ghrèin. Air a' chiad sealladh, a-rèist, tha e na iongnadh gun canar, mar eisimpleir, dè fo ghrian a tha sin? 'dè air thalamh a tha sin?'. An dèidh an roimheir fo, bhite an dùil ris an tuiseal thabhartach, mar a tha ann an chan eil teagamh fon ghrèin agam 'chan eil teagamh sam bith agam', ach tha e coltach gur h-e giorrachadh a th' ann am fo ghrian an seo airson fo ghrian nan speur 'fo ghrian nan nèamh' agus gur h-e sin as coireach nach eil claonadh ri fhaicinn san ainmear an seo: dè fo ghrian nan speur a tha sin?
Geàrr-Ghràmar na Gàidhlig, d. 341, §359 (vii)(a) + bn 60; d. 92, §72 (ii)
3/13/2011
aon cheud, dà cheud, trì cheud ...
A thuilleadh air aon cheud agus dà cheud, gheibhear trì cheud, ceithir cheud agus fiù 's còig cheud ann an corra dhualchainnt. 'S e fuidheall àrsaidh a tha seo. Nuair a bha trì gnèithean fhathast aig a' Ghàidhlig (fireann, boireann agus neodrach), bha ceud na fhacal neodrach. An dèidh fhacal neodrach a ghabhadh claonadh san t-Sean Ghàidhlig, bhite an dùil ri sèimheachadh anns na tuisealan ainmneach agus cuspaireach – le chèile an tuiseal bunasach againne – agus san tuiseal ghairmeach. Bha seo a' toirt a-steach SG trí 'trì' agus cethair 'ceithir' sna suidhichean sin. B' e sèimheachadh a bhiodh a' leantainn SG cóic 'còig', ged nach e a h-uile dualchainnt a chleachdas còig cheud an-diugh.
Air uairean, sgaoilear sèimheacheadh gu facail eile le c thoisich, gu h-àraidh le ainmearan cumanta, m.e. trì choin.
Air uairean, sgaoilear sèimheacheadh gu facail eile le c thoisich, gu h-àraidh le ainmearan cumanta, m.e. trì choin.
Geàrr-Ghràmar na Gàidhlig, d. 171, §149 (iii)(b) + bn 16
Subscribe to: Posts (Atom)


text:
Fàilte do làrach-lìn ChlannGàidhlig
Mun bhuidheann againn
Chaidh a’ bhuidheann ClannGàidhlig a stèidheachadh ann am Màirt 2004 airson an cànan agus an cultar Gàidhlig ag adhartachadh anns an sgìre ionadail. ’S e sgìre na comhairlean Siorrachd Rinn Friù an Ear, Inbhir Chluaidh agus Siorrachd Rinn Friù a th’ ann.
(Seall air am mapa).
’S e guth na coimhearsnachd a th’ ann am prìomh amas ClannGàidhlig – guth airson na daoine aig a bheil ùidh anns a’ chànan agus a toirt cothrom dhaibh cuideachd a tighinn ri chèile aig tachartasan sòisealta agus airson an eòlas a’ leasachadh.
Bidh sinn a cuir air dòigh caochladh tachartasan sòisealta – cèilidhean, cuirmean-ciùil, òraidean, splaoidean agus tachartasan cànain na measg. Bidh fàilte chridheil air duine sam bith aig na tachartasan seo. Seall air an duilleag TACHARTASAN airson tuilleadh fiosrachaidh.
Bidh sinn a cruthachadh Cuairt-litir “Seanachaidh” gach ràith airson fiosrachadh a thoirt dhan ballrachd mu thachartasan, ionadail ’s nàiseanta. Airson lethbhreac fhaighinn putaibh air “Downloads” gu h-àrd.
Carson nach tig sibh còmhla rinn? Bidh ballrachd ar buidheann fosgailte gu duine sam bith aig a bheil uidh anns a’ chànan agus cha chosg ballrachd bhliadhnail ach £5. Airson Bileag-iarrtas Ballrachd fhaighinn, putaibh air “Downloads” gu h-àrd agus às dèidh dhuibh a lìonadh cuiribh am foirm thugainn, no cnag seo.
Tha na comhairlean ionadail, Siorrachd Rinn Friù an Ear, Inbhir Chluaidh agus Siorrachd Rinn Friù, a co-obrachadh airson taic a thoirt dhan Ghàidhlig agus tha Oifigear Leasachaidh na Gàidhlig a stèidhichte a bhios ag obair leis a’ choimhearsnachd.
Bidh ClannGàidhlig fìor thoilichte taing a toirt do Bhòrd na Gàidhlig agus na comhairlean airson an taic ionmhasail.
Gàidhlig Nar Sgìre
Tha buaidh nan Gàidheal air leth follaiseach bho ainmean-àite na sgìre – seall air cho tric chithear sibh ainmean le “Cille-“ no “Srath-” na phàirt. O chionn fhàda, tha an t-abhainn Chluaidh air a bhith àite ruighinn ’s fhàgail traidiseanta aig na muinntir Gàidhealach, a’ siubhal eadar na h-eileanan ’s tìr-mòr gus obair fhaighinn no teaghlach fhaicinn. Bha an abhainn seo na àite cudthromach, cuideachd do dhaoine a dhol thall thairis airson beatha ùr ann an Ameireaga, Canada ’s àiteachan eile.
An-diugh, a rèir an Cunntas Sluaigh, bha còrr is 3,000 daoine le comasan anns a’ chànan anns an sgìre againn fhèin.
Am measg na daoine ainmeil le ceanglaichean làidir anns an sgìre, bha Màiri Mhòr nan Òran agus Dòmhnall Ruadh Phàislig.
Chaidh am Mòd Nàiseanta Rìoghail a chumail ann am Pàislig ann an 2013 agus bha e soilleir gu bheil ùidh anns a’ chànan a fàs nas treasa. A bharrachd air ClannGàidhlig fhèin, bidh na buidhnean SONAS agus Na Gàidheil Phàislig a cruinneachadh gu tric airson a chànan a cumail beò.


text:
Teine sa Ghearradh Chruaidh
Bha luchd-smàlaidh bho air feadh Leòdhais agus na Hearadh a' strì ri teine sa Ghearradh Chruaidh ann an Steòrnabhagh aig an deireadh-sheachdain.
Sgap an teine air a' mhòintich Dihaoine agus tha e air craobhan a sgrios.
Chaidh a ràdh gun robh a' ghaoth a' cur bacadh air an luchd-smàlaidh.
Dh'obraich iad grunn uairean a thìde oidhche Haoine gus smachd fhaighinn air.
Chuir luchd-smàlaidh uisge air a' mhòintich Disathairne son dèanamh cinnteach nach tòiseachadh an teine a-rithist.


text:
Aonta eadar Tuath-Gaoithe na Mòighe 's Mars
Tha a' chompanaidh a tha air cùl tuath gaoithe ùr air Ghàidhealtachd air a thighinn gu aonta le companaidh theoclaid a thaobh dealan airson nam factaraidhean aca.
Tha an t-aonta eadar Mars agus Eneco agus tha e co-cheangailte ri Tuath Gaoithe na Mòighe faisg air an A9 deas air Deimhidh ann an Siorrachd Inbhir Nis.
Tha dùil gum bi fichead crann-gaoithe san sgeama agus gum bi e a' cruthachadh 60 megawatt de dhealan.
Bhiodh sin co-ionnan ri 100% den dhealan a tha a dhìth airson an dusan factaraidh a th' aig Mars san Rìoghachd Aonaichte a chumail a' dol.
Mairidh an com-pàirteachas deich bliadhna.
Tha an t-aonta mar phàirt de dh'oidhirp na companaidh teoclaid a bhith càrbon-chothromach ro 2040.
Tha tuathan-gaoithe aig Eneco ann an Alba mar thà.
Le 69 megawatt 's e tuath-gaoithe Loch Luinncheirt an iar-thuath air Inbhir Pheofharain an tuath-gaoithe as motha a th' aca air tìr.
Tha sgeama 22.5 megawatt aca ann an Inbhir Ùige ann an Gallaibh.
Tha iad cuideachd a' feuchainn ri tuath-gaoithe 54 megawatt a thogail ann an Sgìre Aonghais ann an co-bhanntachd le Uisge na h-Alba.


text:
NHS na Gàidhealtachd duilich mu bhàs euslaintich
Thabhainn NHS na Gàidhealtachd leisgeul airson mar a chaidh cùram boireannaich a bhàsaich às dèidh dhi a dhol fo obair-lannsa a làimhseachadh.
Bhàsaich am boireannach aig Ospadal an Ràthaig Mhòir san Lùnastal 2011.
Chaidh a bàs a rannsachadh le Oifis Ombudsman nan Seirbheisean Poblach Albannach, a th' air gabhail ri dà ghearain mu Bhòrd Slàinte na Gàidhealtachd.
Chaidh am boireannach fo lannsa ri linn trioblaid le fàireag a' mheòig aice.
Ach air dhi an t-ospadal fhàgail cha d'fhuair i cùram freagarrach air an robh i feumach, leithid cùram a thaobh na bha i a' faighinn de bhiadh agus deoch.
B'fheudar dhi an uair sin tilleadh dhan ospadal, far an do bhàsaich i às dèidh mar a thàinig duilgheadas oirre le bhith a' tarraing a h-anail. Thàinig cuideachd an grèim oirre.
Cha deach ainm a' bhoireannaich fhoillseachadh.
Thuirt Àrd-Oifigeach NHS na Gàidhealtachd, Elaine mead, gun robh iad duilich dha-rìribh nach deach an cùram a bha freagarrach agus aig ìre a thoirt dhan bhoireannach.
Thuirt i cuideachd gun tarraingeadh am Bòrd Slàinte leasanan às a' chùis.


text:
Naidheachdan 11:00m
20 Am Màrt 2014 Ùraichte aig Ùraichte aig
Mailèisia
Tha Breatainn a' cur soitheach a chuideachadh na h-iomairt a' lorg a' phlèan Mhailèisianaich a tha a dhìth. Tha HMS Echo, soitheach sgrùdaidh cladaich, air a slighe. Tha i mar-thà anns a' Chuan Ìnnseanaich agus tha i a' siubhal a dh'ionnsaigh na làraich far na thog saideal pìosan de rudeigin.
Ugràin
Coinnichidh ceannardan an Aonaidh Eòrpaich anns a' Bhruiseal an-diugh fhathast a dhèanamh a-mach dè an ath cheum a ghabhas iad a thaobh suidheachadh a' Chrimea. Tha dùil gun cuir iad tuilleadh smachd-bhannan an sàs an aghaidh ceannardan Ruiseanach. Tha Seansalair na Gearmailt, Angela Merkel, air a ràdh nach eil an leithid de rud ann a-nis ris an G8, 's gu bheil an Ruis air i fhèin a chuir taobh a-muigh leithid de cho-obrachadh.
Taigh a' Bhaile
Tha Comhairle na Gàidhealtachd a' faighinn £500,000 bho Alba Aosmhor airson obair-càraidh air Taigh a' Bhaile ann an Inbhir Nis. Tha e mar phàirt de thaic-airgid faisg air £2m a tha Alba Aosmhor a' roinn am measg còig thogalaichean ann an Alba. Cosgaidh Taigh Baile Inbhir Nis grunn mhilleanan notaichean a thoirt gu ìre thairis air na beagan bhliadhnaichean romhainn.
Sluagh
Tha an Aghaidh Mhòir agus Inbhir Narainn air fàs gu mòr anns na 10 bliadhna mu dheireadh, a rèir àireamhan ùra bho Chomhairle na Gàidhealtachd. Tha iad ag ràdh gur e sgeamaichean thaigheadais ùra as motha a th' air an sluagh a chur an-àirde. Chaidh e suas 36% anns an Aghaidh Mhòir, agus 15% ann an Inbhir Narainn.
RockNess
Cha bhi Fèis Chiùil RockNess ann am-bliadhna. Chaidh an naidheachd a sgaoileadh air Facebook, 's an luchd-stiùiridh ag ràdh gun robh cus rudan eile a' dol air an Samhradh-sa, leithid Geamaichean a' Cho-fhlaitheis agus Cupa na Cruinne. Tha iad a' gealltainn gun till e nas fheàrr agus nas motha an ath-bhliadhna. Ach, tha càineadh air a bhith ann airson cho fada 's a dh'fhàg iad e gun an naidheachd ìnnse.
Tuath-gaoithe mara
Tha dragh ga thogail mun bhuaidh a bheir an treas tuath-gaoithe mara as motha air an t-saogha, far cladach Ghallaibh, air eunlaith. Thug Riaghaltas na h-Alba cead do dhà chompanaidh an-dè dà sgeama a thogail ri taobh a chèile anns am bi còrr air 300 crann. Thuirt Aedan Mac a' Ghobhainn bhon RSPB gu bheil am pròiseact fada ro mhòr agus gum b' fhèarr leis-san gun deadh a thogail mean air mhean, am thèid a thogail idir.
Stàilinn
Tha factaraidh ann an Glaschu, leis a' bhuidheann EEW Energy Services, air cùmhnant £1.5m fhaighinn airson stàilinn a chumail ri pròiseact mara ann an Indonesia. Tha prìomh oifisean EEW ann an Singapore, ach dh'fhosgail iad an t-àite ann an Glaschu bho chionn ghoirid.
Salford
Ghoid meàrlaich sùim mhòr airgid à inneal ATM ann an Salford, an dèidh dhaibh tunail 50 troigh a chladhach fon togalach. Tha na poilis a' dèanamh dheth gun tug iad grunn mhìosan a' cladhach.
Dealan
Tha 900 dachaigh fhathast gun dealan ann an ceann a tuath an Eilein Sgitheanaich. Tha Scottish Hydro an dòchas gum bi an dealan air ais aca mu 1.00f. Chan eil fhios fhathast de dh'adhbharaich an trioblaid a dh'fhàg pìosan de Leòdhas agus an Eilean Sgitheanaich às aonais an dealain an-diugh anns a' mhadainn.


text:
Uairean bhancaichean ga ghearradh
7 An Dùbhlachd 2015 Ùraichte aig Ùraichte aig
Chaidh gearradh a dhèanamh Diluain air na h-uairean-fosglaidh aig cuid de bhancaichean a' chinn a tuath.
Tha gearain gu h-àraidh air taobh sear Chataibh far an deach lùghdachadh mòr a dhèanamh air uairean Bhanca na h-Alba ann an Dòrnoch, Drochaid a' Bhanna agus Bun Illidh.
Cha bhi Banca Dhrochaid a' Bhanna fosgailte ach aon latha san t-seachdainn airson còig uairean a thìde, 's tha cuid a' faicinn seo mar cheum gus a dhùnadh uile gu lèir.
Tha Pàdraig MacAmhlaidh ag aithris.


text:
Mar a bhiodh feadhainn à Miughalaigh a' dèanamh beòshlaint à...
Tuilleadh mar seo:
Fiosrachadh mu iasgach...
Mar a bhiodh muinntir...
Fiosrachadh mu na lìn...
An t-iasgach a bha a' dol...
Fiosraichean - Ruairidh MacNèill
Luchd-clàraidh -
Geàrr-chunntas - Mar a bhiodh feadhainn à Miughalaigh a' dèanamh beòshlaint à iasgach.
Tha am fiosraiche ag ràdh gum biodh e ag iasgach airson giomaich, langannan agus saoidheanan. Bhiodh e fhèin agus an sgioba a' fuireach ann am Beàrnaraigh fad an t-samhraidh. Bha an t-iasg air a shailleadh agus air a reic ann am Bàgh a' Chaisteil. Chan fhaigheadh iad pàigheadh gu deireadh an t-seusan ach gheibheadh iad na bha a dhìth orra anns a' bhùth.
Fad a' Chlàir (h:m:s) - 00:06:20
Àm Clàraidh - 1960.06
Cànan - Gàidhlig
Seòrsa - Fiosrachadh
Cruinneachadh - Sgoil Eòlais na h-Alba
Àireamh a' Chlàir - 57324
Àireamh an Teip Thùsail - SA1960.096
Àireamh a' Chlàir Thùsail - SA1960.96.B1
Càileachd an Fhuaime - Meadhanach Math
Cruth Inneal a' Chlàir - R2R
Àite Clàraidh:
Siorrachd - Siorrachd Inbhir Nis
Paraiste - Barraigh
Eilean - Bhatarsaigh
Àite a' Chuspair:
Siorrachd - Siorrachd Inbhir Nis
Paraiste - Barraigh
Eilean - Miughalaigh
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/57324/1
Tweet


text:
"Chan atharraich an lagh àireamhan thidsearan"
Tha fearg air luchd-iomairt nach tèid còir laghail a thoirt do phàrantan ann an Alba air foghlam tro mheadhan na Gàidhlig.
Rinn Comataidh Foghlaim agus Cultair na Pàrlamaid Albannaich sgrùdadh air Bile an Fhoghlaim fom feum ùghdarrasan ionadail measadh a dhèanamh air iarrtasan airson foghlam tro mheadhan na Gàidhlig, ach cha toir e còir laghail dhaibh foghlam Gàidhlig fhaighinn.
Thuirt an t-Oll. Rob Dunbar bho Oilthigh Dhùn Èideann, gun robh an Riaghaltas air tarraing air ais bho na gheall iad air foghlam Gàidhlig.
Tha a' Chomataidh ag ràdh ge-tà, gur e gainnead luchd-teagaisg Gàidhlig an cnap-starra mòr.
Leisgeulan
"Tha spèis agam do Rob, ach chan eil mi ag aontachadh ris an rud a tha e ag ràdh anns a h-uile dòigh, feumaidh mi a ràdh," thuirt Ministear an Fhoghlaim Alasdair Allan.
"A' cheist a th' ann, chan ann dìreach mu dheidhinn a' phròiseas a th' anns a' bhile airson phàrantan a tha ag iarraidh foghlaim tro mheadhan na Gàidhlig, ach 's e a' cheist a th' ann, agus tha Rob ceart a bhith a' togail na ceiste seo, dè thachras aig deireadh a' phròiseas sin?
"Agus tha mi an dòchas nuair a tha am bile a' dol tron Phàrlamaid, agus tha e aig an dàrna ìre an-dràsta, gum bi cothrom ann airson leasachaidhean agus molaidhean airson am bile a neartachadh.
"Am puing a tha connspaideach, 's e dè thachras aig deireadh a' phròiseas - a bheil dleastanas aig comhairlean rudeigin a dhèanamh mu dheidhinn an iarrtais a th' anns gach sgìre?
"Sin far am bi an deasbad mu dheidhinn chòirichean, agus tha mi an dòchas cuideachd gur ann an sin a bhios na leasachaidhean dhan bhile.
"Tha aithisg na Comataidh a tha a' sgrùdadh a' bhile ag ràdh gu bheil laigse ann a thaobh an dleastanais a th' air comhairlean, no cuideachd faodaidh tu a ràdh, na leisgeulan a bhiodh aig comhairlean aig deireadh a' phròiseas nach biodh iad a' dèanamh rud sam bith mu dheidhinn foghlaim tro mheadhan na Gàidhlig anns an sgìre aca.
"Tha mi cinnteach gum bi deasbad an sin, a thaobh dè an dòigh a bhith a' dèanamh cinnteach nach eil leisgeulan den t-seòrsa sin aig comhairlean.
"Tha cuid a' bruidhinn mu dheidhinn "presumption in favour" airson foghlaim tro mheadhan na Gàidhlig ann an sgìrean, agus tha mi a' smaoineachadh gu bheil sin a' ciallachadh gu bheil an dà bheachd a' gluasad nas fhaisge air a chèile.
Cùrsaichean
"Bhiodh sin a' ciallachadh gum biodh dleastanas aig comhairlean rudeigin a dhèanamh mu dheidhinn an iarrtais a th' ann, agus a dhearbhadh ann an dòigh carson nach bu chòir foghlam tro mheadhan na Gàidhlig a bhith air a stèidheachadh anns an sgìre.
"Tha e a' gluasad an dleastanais bho carson a bhitheadh, gu carson nach bitheadh foghlam tro mheadhan na Gàidhlig ann.
"Tha daoine ceart a bhith ag ràdh gur e cion thidsearan an cnap-starra as motha a th' ann airson foghlaim tro mheadhan na Gàidhlig, agus feumaidh mi a ràdh cuideachd, nach biodh lagh sam bith ag atharrachadh sin.
"Na rudan a tha a' tachairt a tha a' cuideachadh leis an duilgheadas sin, 's e na cùrsaichean a th' air an cur ri chèile.
"Tha na h-àireamhan a' dol suas airson daoine a tha ag iarraidh a bhith nan tidsearan Gàidhlig, agus tha na figearan aig an ìre as àirde a bh' ann.
"Ach cha bhi lagh fhèin a' cuideachadh le sin. Feumaidh sinn uile a bhith ag obair le chèile a dhèanamh cinnteach gu bheil na tidsearan ann," thuirt e.


text:
- TIOTAL
- S.S. "Claymore" aig Cidhe an Allt Bheithe
- EXTERNAL ID
- GAIRLOCHM_849
- ÀITE
- An t-Allt Beithe
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6111
- KEYWORDS
- soithichean
aiseagan
bàtaichean
Mac a' Bhriuthainn
Sealladh air an S.S. Claymore, ceangailte aig an Allt Bheithe, baile beag iasgaich faisg air Loch Iùbh.
B' e an S.S. Claymore a' chiad soitheach a chaidh a choimiseanadh le Daibhidh Mac a' Bhriuthainn. Chaidh a cur air bhog ann an 1881 agus 726 tunna a chuideam innte, bàta a bha brèagha agus annasach, chanadh iad. Chaidh an Claymore a chleachdadh fad na bliadhna, mar shoitheach cunbhalach, mar bu trice air slighe Ghlaschu - Steòrnabhagh taobh Gheàrrloch, Poll Iùbh, Allt Beithe agus Loch an Inbhir.
Às dèidh 1918 chaidh a cur gu luchdan a ghiùlan air slighe an Eilein Sgitheanaich gu tir-mòr, ach bhiodh i cuideachd a' dèanamh cuairtean luchd-siubhail a sheas 10 latha. Ghabh i àite an t-Sheila greis nuair a ghrunnaich am bàta sin air tìr ann an 1927, ach fada ann an 1929, bha Mac a' Bhriuthainn den bheachd gun tarraingeadh iad às an seann bhàta-flaga den chabhlach chunbhalach aca.
Chaidh sin a chur air ais bliadhna agus chaidh planaichean a dhèanamh airson an Claymore a dhèanamh na taigh-òsta air bhog. Ach cha tàinig seo gu buil agus chaidh am bàta a reic ann an 1931 air pris £75 airson briseadh.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Dìreach 334 latha chun a’ Mhòid!
Tha saoghal na Gàidhlig air fad air a bhioran leis nach eil ach 334 latha ann gu toiseach Mòd nan Eilean Siar!
Thathar a’ moladh do mhuinntir an tìr mhòir na sgìrean aca fhàgail cho luath as urrainn dhaibh oir “tha e cho math dhaibh a bhith ann an Steòrnabhagh co-dhiù.”
“Tha na rathaidean car trang mar-thà” ars ceannard na Comhairle. “Chunnaic mise dà chàr air rathad na Hearadh an-diugh agus tha ionad-pàrcaidh Tesco leth-làn mar-thà”.
Bithear a’ cumail a’ mhòr-chuid de na co-fharpaisean sa bhaile fhèin ach co-fharpaisean na pìoba a chumar air “creig sònraichte tarraingeach” far eilean Hiort no taobh thall Bhatarsaigh “ma tha sluagh mòr gu bhith ann”.
Tha CnES ag obair gu cruaidh son ùidh a thogail mar-thà:
“Dèanaibh deiseil airson 6 lathaichean sgoinneil làn tachartasan agus latha sèimh sàmhach san eaglais is anns na dachaighean agaibh ag ithe ròst a rinn sibh oidhche Shathairne.”
Thàinig e am follais an t-seachdain seo gu bheil gaisgeach mòr nan Gàidheal Fergie MacDonald a’ dol a chumail air a’ cluich troimhe gun sgùrr chun ath mhòid mar a rinn e an-uiridh.


text:
Uruguaidh
'S e dùthaich ann an Aimearaga a Deas a tha ann an Uruguaidh[1][2][3], (Spàinntis:República Oriental del Uruguay, IPA:reˈpuBlika oɾjenˈtal del uɾuˈɣwai). Tha crìochan aice sa tuath le Braisil agus san iar leis an Argantain. Tha an Cuan Siar san ear-dheas dhith. ‘S e an darna dùthaich neo-eisimeileach as lugha a tha ann an Aimearaga a Deas. Tha mu 3.46 millean duine a’ fuireach ann an Uruguaidh, ach tha mu 1.7 millean a’ fuireach anns an àrd-bhaile Montevideo fhèin. [4] Tha àiteachas gu math cudthromach airson eaconomaidh Uruguaidh. Tha 10% den GDP a’ tighinn às a’ ghnìomhachas seo.
Eachdraidh[deasaich | deasaich an tùs]
Chuireadh às do tràilleachd an seo ann an 1842.[5]
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Am Faclair Beag
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ CIA - The World Factbook – Uruguaidh
- ↑ UNICEF


text:
Published: 15 Aug 2013
Bidh Am Mòd Nàiseanta Rìoghail, am prìomh thachartas Albannach a tha a’ comharrachadh dualchas cànain is cultair na Gàidhlig, am-bliadhna a’ siubhal gu Pàislig airson a’ chiad uair san eachdraidh 121 bliadhna aige.
Thathas an dùil gun tàladh an comharrachadh ochd-latha de cheòl, dhannsa, dhràma, ealain is litreachais na Gàidhlig, a thèid air adhart eadar Dihaoine 11 is Disathairne 19 Dàmhair, na mìltean de luchd com-pàirt is luchd-tadhail.
Is e An Comunn Gàidhealach, a’ bhuidheann Gàidhlig nàiseanta as sine agus as cliùitich a th’ann, a bhios a’ cur Am Mòd Nàiseanta Rìoghail air adhart, agus bidh seo a’ toirt a-steach farpaisean a bhios a’ tàladh dhannsairean Gàidhealach, phìobairean, luchd-ciùil, sheinneadairean is fharpaisich eile bho choimhearsnachdan air feadh an t-saoghail.
A-nis anns an 121mh bliadhna bho chaidh a stèidheachadh, tha eachdraidh mhòr is chliùiteach aig A’ Mhòd Nàiseanta Rìoghail agus tha e air fàs gu bhith mar an fhèis as cudromaich don Ghàidhlig ann an Alba, gu cunbhalach a’ toirt aoigheachd do luchd-labhairt na Gàidhlig is do fharpaisich bho cho fad às ri Astràilia, na SA agus Canada.
Thuirt Iain Moireasdan, Àrd-oifigear a’ Chomuinn Ghàidhealaich: Tha e na thoileachas mòr dhuinn Am Mòd Nàiseanta Rìoghail a thoirt a Phàislig airson a’ chiad uair.
Tha e air-leth misneachail a bhith a’ faicinn ged is e seo a’ chiad uair a thug sinn am Mòd a Phàislig, gu bheil àireamh mhòr de thagraidhean air a thighinn a-steach bho inbhich is bho chlann air feadh na h-Alba agus nas fhaide air falbh. Tha faisg air 3,000 luchd com-pàirt air an ainmean a chlàradh mu-thràth, agus mar sin tha sinn ag aithneachadh gum bi am Mòd seo air-leth trang agus beòthail, agus na h-àireamhan de fharpaisich gu math faisg air an àireamh a bha aig Mòd 2009 anns an Òban.
Tha sinn a’ moladh saothair na comataidh ionadail agus a’ toirt taing do na buidhnean a tha a’ cur an taic ris an tachartas seo ann am meadhan na h-Alba, agus tha sinn an dòchas gun tig mòran còmhla rinn airson deagh sheachdain anns a’ bhaile.
Chaidh a’ chiad Mòd a chumail ann an 1892, agus bhon uairsin tha Am Mòd Nàiseanta Rìoghail air fàs gu bhith mar an dàrna fèis as cudromaich ann an Alba, a’ fàs nas tlachdmhoire do dhaoine, le luchd-tadhail a’ tighinn bho cho fad às ri Astràilia, na SA agus Canada. Tha ceangal air a bhith eadar Am Mòd agus an Teaghlach Rìoghail bho 1912, tha a’ Bhan-rìgh fhèin na neach-taic do bhuidheann eagrachaidh a’ Mhòid, An Comunn Gàidhealach, agus tha buill den Teaghlach Rìoghail gu tric a’ tadhal air an tachartas, nam measg A’ Mhòrachd Rìoghail Diùc Baile Bhòid a thadhail air a’ Mhòd ann an 2010 nuair a thug Gallaibh aoigheachd don tachartas airson a’ chiad uair.
Thuirt an Comhairliche Marc Mac a’ Mhaoilein, Stiùiriche Comhairle Siorrachd Roinn Friù: Tha e na thoileachas mòr dhuinn a bhith a’ cur fàilte air a’ Mhòd Nàiseanta Rìoghail a Phàislig airson a’ chiad uair.
Tha sinn a’ coimhead air adhart ri bhith a’ cur fàilte air na mìltean de luchd-tadhail don sgìre fhad’s a bhios am Mòd an seo agus tha mi cinnteach gum bi gu leòr aca ri dhèanamh is ri fhaicinn fhad’s a tha iad an seo.
Air feadh Siorrachd Roinn Friù tha fìor cheanglaichean siubhail math agus dualchas àilteireach làidir, agus bithear a’ taisbeanadh seo aig àm a’ Mhòid.
Leis gu bheil fèis an “Spree” a’ dol air adhart aig an aon àm, bidh fìor fhaireachdainn cuirmeil anns a’ bhaile air feadh an Dàmhair.
Ged is e gu sònraichte tachartas farpaiseach a tha anns a’ Mhòd, tha buaidh mòr sòisealta agus uallach na chois. Le bhith a’ brosnachadh agus a’ comharrachadh dualchas na Gàidhlig gu poblach air àrd-ùrlar eadar-nàiseanta, tha e a’ cuideachadh le bhith a’ toirt daoine is coimhearsnachdan - Gàidheil is Goill - còmhla. Tha e a’ toirt brosnachadh do dhaoine fa-leth is do bhuidhnean a tha tàlantach, na tàlantan sin a leasachadh agus adhartachadh san roinn phoblaich.
Tha Am Mòd Nàiseanta Rìoghail a’ toirt raon farsaing de chothroman dha farpaisich, eadar gu bheil iad fileanta sa Ghàidhlig no aig ìre thràth de bhith ag ionnsachadh a’ chànain.
Bidh an tachartas a’ tòiseachadh Dihaoine 11 Dàmhair le caismeachd le lòchrain air eagrachadh leis a’ chomataidh ionadail agus a’ toirt a-steach cuid de fharpaisich agus muinntir na sgìre ionadail a’ coiseachd bho Thaigh-tasgaidh Phàislig gu Talla Bhaile Phàislig, a’ comharrachadh toiseach Mòd Nàiseanta Rìoghail na bliadhna-sa. Thèid tachartas fosglaidh tarraingeach air adhart ann an Talla Bhaile ùr-sgeadaichte Phàislig tràth san àrd-fheasgair, agus bheir seo a-steach luchd-ciùil, dannsairean is seinneadairean.
Thuirt Màrtainn Dorchester, stiùiriche riaghlaidh Calmac: Tha CalMac air a bhith toilichte taic a chumail ris a’ Mhòd Nàiseanta Rìoghail airson grunn bhliadhnaichean. Tha dà bhuannachd an cois seo - a’ toirt taic don Ghàidhlig agus cuideachd a’ toirt dhuinn cothrom gun samhail a bhith a’ coinneachadh agus a’ ceangal a-steach ri daoine bho air feadh na lìonra againn thairis air fad seachdain. Tha sinn a’ coimhead air adhart ri bhith a’ tighinn gu Pàislig agus tha sinn cinnteach gum bith e na thachartas cuimhneachail don h-uile duine a bhios an sàs ann.
Mar as àbhaist bidh Disathairne a’ toirt aoigheachd don gheama iomain bliadhnail agus am-bliadhna bidh sgioba Chaolais Bhòid a’ cluich an-aghaidh Glaschu Meadhan Earra-ghàidheal. A bharrachd air an sin bidh farpais mòr ball-coise eadar dà sgioba a thèid ainmeachdadh a dh’aithghearr. Thèid Cuirm nam Fìdhlearan air adhart cuideachd san deireadh sheachdain seo le na ceudan de luchd-ciùil a’ taisbeanadh na sgilean ciùil aca. Is àbhaist fèill mhòr a bhith air tiocaidean an tachartais seo agus cha bhith luchd-tadhail airson cothrom frithealaidh a chall.
Tòisichidh farpaisean na cloinne aig toiseach na seachdain le faisg air 1,735 leanabh bho air feadh na dùthcha a’ gabhail pàirt. Tha an àrdachadh ann an àireamh nam farpaiseach aig Mòd na Cloinne mar fhaileas air a’ bhuaidh a tha Foghlam Tro Mheadhan na Gàidhlig a-nis a’ toirt air ath-bheothachadh na Gàidhlig ann am meadhan na h-Alba. Bidh cuairtean ullachaidh Bonn Òr an t-Seann Nòis agus Bonn Òr a’ Chomuinn ann Diciadain 16 Dàmhair agus an uairsin na cuairtean deireannach Diardaoin 17 Dàmhair.
Thèid duaisean miannach Mhic Shimidh is Thulaich Bhàrdainn is Mhàiread NicDhonnchaidh a thoirt seachad air Dihaoine 19 Dàmhair mus tèid cuirm na h-oidhche mu dheireadh air adhart. A’ toirt cùisean gu crìch aig Mòd Nàiseanta Rìoghail 2013 cruinnichidh na Mòr-chòisirean madainn Disathairne 20 Dàmhair gus òrain a sheinn air beulaibh Talla Bhaile Phàislig.
Air an iomall gheibh Gàidheil is Goill an cothrom bliadhnail aca coinneachadh gus càirdeas a thogail is ùrachadh. Am measg thachartasan iomaill am-bliadhna tha cèilidhean, tachartasan ciùil, fealla-dhà airson a’ chiad uair, agus tha farpais Ceanadach NicIllÌosa ann an cruth eadar-dhealaichte am-bliadhna. Bidh suas ri sia farpaisich anns gach cuairt ullachaidh agus thèid an seinneadair as fheàrr anns gach cuairt a bharrachd air an neach as fheàrr san dàrna h-àite troimhe chun chuairt dheireannaich oidhche Haoine 18 Dàmhair. Thèid gach cuairt a chumail ann an Taigh-seinnse “Hamishes Hoose” am Pàislig air feadh seachdain a’ Mhòid. Gheibh am buannaiche duais a’ Cheanadaich NicIllÌosa a chaidh a thoirt seachad le teaghlach Chaluim Ceanadach is Anna NicIllÌosa nach maireann.
Thuirt Ceannard Bòrd na Gàidhlig, Iain Aonghas MacAoidh: Tha Bòrd na Gàidhlig a’ cur fàilte air a’ Mhòd Nàiseanta Rìoghail gu Pàislig. Tha sinn an dùil gun tog Mòd ann am Pàislig, agus na thèid fhoillseachadh na chois, barrachd ùidh anns a’ Ghàidhlig agus cuideachd gum bi e na bhrosnachadh dha pàrantan cothrom a ghabhail air na goireasan foghlaim a tha rim faighinn tron Ghàidhlig, leis na buannachdan a tha nan cois dhan cuid cloinne.
Bheir am fòcas a bheir am Mòd don Ghàidhlig san sgìre seo tuilleadh spionnadh don chonaltradh a tha againn leis an Riaghaltas Ionadail anns an sgìre seo agus nan sgìrean mun cuairt a thaobh mar as fheàrr a thèid coinneachadh ri barrachd is barrachd iarrtais agus mar as urrainnear daoine òga a bhrosnachadh gus beachdachadh air cùrsa-beatha fhaighinn sa Ghàidhlig.
Tha Am Mòd Nàiseanta Rìoghail a’ faighinn taic bho Comhairle Siorrachd Roinn Friù, Caledonian Mac a’ Bhriuthain, Bòrd na Gàidhlig, EventScotland, a’ bhuidheann tachartais nàiseanta, Banca Rìoghail na h-Alba, SQA, BBC ALBA, Riaghaltas na h-Alba agus Am Posta Rìoghail.
Thuirt Pòl Bush OBE, Prìomh Oifigear Gnìomh aig EventScotland: Tha e na thoileachas dhuinn a bhith a’ toirt taic don Mhòd Nàiseanta Rìoghail am-bliadhna a-rithist, tachartas a tha aithnichte air feadh an t-saoghail mar phrìomh chomharrachadh de chànan is dhualchas na Gàidhlig. Tha sinn toilichte gu bheil uidhir gu bhith a’ gabhail pàirt ann agus tha e misneachail gu bheil an tachartas a’ cumail suas taic ùr bho mheadhan na h-Alba. Leis na tha a’ dol air adhart dha mìltean de chlann is inbhich, agus a’ dol aig an aon àm ris An Spree am-bliadhna, bu chòir gum biodh an t-seachdain na fhìor chomharrachadh de chultar is dhualchas ann am Pàislig.
Tha an Spree (10 gu 20 Dàmhair) a’ tilleadh gu Pàislig às deidh tòiseachadh soirbheachail ann an 2012 agus bidh seo a dh’aon ghnothach a’ dol air adhart aig an aon àm ris a’ Mhòd Nàiseanta Rìoghail.
Airson làn-fhiosrachadh mu phrògram an tachartais, tadhail air www.acgmod.org no airson fiosrachadh mun Iomall tadhal air www.modphaislig.org
Airson tuilleadh fiosrachaidh mun Spree, tadhal air www.thespree.co.uk
AN DEIREADH
Airson fiosrachadh do na meadhanan dèan conaltradh ri:
Tracy Simpson aig DADA air 0141 222 2266 / 07515 066358 / tracy.simpson@dada.co.uk
Chris Brown aig DADA air 0141 222 2266 / chris.brown@dada.co.uk
Ruby O'Hagan, 6, Bun-sgoil Thorn, Baile Eòin ag ullachadh airson an Dannsa Gàidhealach aice mus gabh i pàirt ann am Mòd Nàiseanta Rìoghail na bliadhna-sa a bhios ann am Pàislig airson a' chiad uair bho thòisich e o chionn 121-bliadhna.
Ruaidhri Irivine, 17, Acadamaidh Dhùbhghlas, Muileann Dhàibhidh a' cluich na clàrsaich aige fhad's a tha Ruby O'Hagan, 6, Bun-sgoil Thorn, Baile Eòin ag ullachadh airson an Dannsa Gàidhealach aice mus gabh i pàirt ann am Mòd Nàiseanta Rìoghail na bliadhna-sa a bhios ann am Pàislig airson a' chiad uair bho thòisich e o chionn 121-bliadhna.
Caragh NicFhionghuin, 15, agus Abbie NicNèill, 16, bho Sgoil Ghàidhlig Ghlaschu ag ullachadh airson an Dannsa Gàidhealach aca mus gabh iad pàirt ann am Mòd Nàiseanta Rìoghail na bliadhna-sa a bhios ann am Pàislig airson a' chiad uair bho thòisich e o chionn 121-bliadhna.
Ruaidhri Irivine, 17, Acadamaidh Dhùbhghlas, Muileann Dhàibhidh a' cluich na clàrsaich aige fhad's a tha buannaiche farpais fhosgailte na h-Eòrpa is Bhreatainn Abbie NicNèill,16, agus Ruby O'Hagan, 6, ag ullachadh airson an Dannsa Gàidhealach aca mus gabh iad pàirt ann am Mòd Nàiseanta Rìoghail na bliadhna-sa a bhios ann am Pàislig airson a' chiad uair bho thòisich e o chionn 121-bliadhna.
* faodaidh seo atharrachadh. Cum sùil air an làrach-lìn airson a bhith cinnteach.
« Back to Mod News List


text:
Lila Downs
'S e seinneadair, actair, ceòladair, riochdaire agus snìomhadair ciùil Laideann-aimearaganach à Meagsagoa th' ann an Ana Lila Downs Sánchez neo dìreach Lila Downs (Tlaxiaco 19 an t-Sultain 1968).[1] Tha i a' gabhail òran ann an iomadh chànan à Aimeargaidh, gu seachd àraidh san Spàinntis is i ag obair ann an stoidhle air a bheil Ceòl na Cruinne.[2] Nochdaidh freumhan ciùil nan Tùsanach à Meagsago anns a cuid chiùil is i a' seinn anns na cànanan aca, eatorra am Mixtec, an Zapotec, am Maya, am Puràpecha agus an Nahuatl, a bharrachd air a cheòl ionadail Mheagsago fhèin, gu h-àraidh fuinn às an stàit Oaxaca.[3]
Clàran[deasaich | deasaich an tùs]
- San Stiùdio
- 1999: La Sandunga
- 2000: Árbol de la Vida
- 2001: La Línea
- 2004: Una Sangre
- 2006: La Cantina
- 2008: Ojo de Culebra
- 2011: Pecados y Milagros
- 2012: Pecados y Milagros: Edicion Especial
- Cruinneachaidhean
- 2007: El Alma de Lila Downs
- Air an clàradh beò
- Clàran eile isEP
- Bideothan is DVDan
- 2007: Lotería Cantada (DVD)
- 2007: El Alma de Lila Downs (DVD)
- 2012: Pecados y Milagros: Edicion Especial (DVD)


text:
- TIOTAL
- Ceòl airson 'Na Gòrdanaich Aighearach' le Scott Skinner
- EXTERNAL ID
- Z_GB1796_GRANT_979_65_MISC_004_028_003
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 6784
- KEYWORDS
- dannsan
fìdhlearan
fìdhlean
sgrìobhaichean
maighstirean dannsa
srathan spè
caismeachdan
Is e seo an ceòl sgrìobhte airson 'The Gay Gordons' caismeachd pìoba a chaidh a sgrìobhadh le Scott Skinner agus a tha san t-sreath aige 'Sreath Mon Ithidh' (Àireamh 3). Is e dannsa Albannach ainmeil a th' anns 'The Gay Gordons', ach an seo tha an tiotal a' toirt tarraing air an rèiseamaid Albannach, Gàidheil Ghòrdain.
B' e duine cudromach a bh' ann an Seumas Scott Skinner (1843-1927) ann an a bhith a' leasachadh ceòl traidiseanta Albannach. À Beannchar bho thùs, dh'ionnsaich e an fhidheall agus a' bheus-fhidheall aig aois òg agus bha e a' cluich aig dannsaichean ionadail bho ochd bliadhna a dh'aois. Chùm e air gu bhith na oide fìdhle, na mhaighstir dannsa agus na chluicheadair cliùiteach, an toiseach a' cur air bhonn chuirmean ciùil san Ear Thuath ach mu dheireadh a' cluiche air feadh Alba. Chaidh e fiù 's air chuairt sna Stàitean Aonaichte agus Canada ann an 1893. B' e sgrìobhaiche ciùil torrach a bh' ann an Skinner cuideachd. Chaidh còrr agus 600 de na fuinn aige a chur an clò. Dh'fhoillsich e diofar chruinneachaidhean air adhart bho 1861, a' cosnadh dha fhèin an tiotal 'Rìgh an t-Srathspè'


text:
Cànanachas
'S e cuspair acadaimeagach a tha ann an Cànanachas. Tha e a' dèiligeadh ri sgrùdadh cànain.
Susbaint
Roinnean Cànanachais[deasaich | deasaich an tùs]
Cànanachas eachdraidheil[deasaich | deasaich an tùs]
Tha cànanachas eachdraidheil a' sgrùdadh tùsan cànain agus an dòigh a tha cànanan ceangailte gu h-eachdraidheil ri a chèile.
Seimeotaig[deasaich | deasaich an tùs]
Tha seimeotaig a' coimhead air pròiseasan shoighnichean, soighnichean/sìn agus samhlaichean agus air ciamar a chruthaichear agus ciamar a thuigear ciall fhacal. Coimheadaidh e air ciall fhacal fa-leth agus ann am buidhnean. Chan eil e dìreach a' cuingleachadh air conaltradh cànanach, ach thèid e nas fhaide, a' gabhail a-steach samhlaichean cultarail. Tha e ceangailte ri sgrùdadh litreachais, anailis conaltraidh, cànanachas teacsa agus feallsanachd cànain.
Cànanachas Gnìomhaichte[deasaich | deasaich an tùs]
Cleachdaidh cànanachas gnìomhaichte (Beurla: applied linguistics) toraidhean bho roinnean cànanachais eile agus cuiridh e iad gu feum ann an roinnean eile. Gu tric cleachdar na toraidhean seo airson teagasg cànain, ach cuideachd ann am faclaireachd agus eadar-theangachadh.
An-diugh cleachdar coimpiutairean gu tric ann an roinnean cànanachais gnìomhaichte. Cleachdaidh co-thàthadh labhairt (speech synthesis) agus aithneachadh cànain (speech recognition) eòlas fogharach agus foineimeach gus eadar-aghaidhean gutha a dhèanamh airson coimpiutairean. Cuidichidh e cuideachd le eadar-theangachadh coimpiùtarail agus cuspairean coltach ri sin. Tha buaidh air na cùisean seo air teòiric co-chàraidh agus seimeantaig.
Is anailis cànanach fo-roinn cànanachais gnìomhaichte agus cleachdaidh riaghaltasan sin nàiseantachd dhaoine a dhearbhadh mur a bi iad gun chead-siubhail[1]. Gu tric bidh sin a' tachairt ann an agallamh le neach-obrach ann an roinn in-imrich. Thèid an clàradh an uair sin a sgrùdadh, agus nithear co-dhùnaidhean mu dheidhinn ibhe fògarraich an duine.
Cànanachas Mìneachail[deasaich | deasaich an tùs]
Tha cànanachas mìneachail (Beurla: descriptive linguistics) a' sgrùdadh air mìneachadh agus aithris chànanan. 'S e an cuspair as sìne cànanachais a th' ann, agus thòisich e le Franz Boas tràth anns an 19mh linn gus an do dh'fhàs cànanachas structarail anns an 20mh linn. An toiseach bha ùidh cànanachais mìneachail ann an cànanan tùsanach a bha (agus a tha) ann an cunnart bàis. Bhon ùidh sin dh'fhàs cuspairean mar shòiseo-chànanachas, cànanachas antrap-eòlach, antrap-eòlas cànanach, cuspairean a sgrùdas ceanglaichean eadar cànan, cultar agus comain shòisealta.
An-diugh tha an ùidh sin air sgapadh thairis air na crìochan Ameireaga a Tuath, agus tha mòran prògraman cànain a' cur cuideam air aithris chànanan a tha a' bàsachadh gu luath. 'S e obair mhòr a th' ann am mìneachadh cànain, agus feumar rannsachadh fad bliadhnaichean agus feumaidh an cànanaiche an cànan ionnsachadh gu ìre àrd gus lorg-ghràmar a sgrìobhadh air a shon. Feumaidh an cànanaiche corpas mòr de theacsaichean, clàraidhean fuaim agus filmichean a chruinneachadh agus stòras dhiubh a chruthachadh, gus am faighear greim air airson rannsachaidhean a bharrachd.[2]
Gràmar na Gàidhlig[deasaich | deasaich an tùs]
Cànanaiche[deasaich | deasaich an tùs]
Faic cuideachd: Cànanaiche
Eile[deasaich | deasaich an tùs]
Faic cuideachd[deasaich | deasaich an tùs]
Tùsan[deasaich | deasaich an tùs]
Faclair Cànanachais le Roy Wentworth
- ↑ Eades, Diana (2005). "Applied Linguistics and Language Analysis in Asylum Seeker Cases". Applied Linguistics 26 (4): 503–526. doi:10.1093/applin/ami021.
- ↑ Himmelman, Nikolaus Language documentation: What is it and what is it good for? in P. Gippert, Jost, Nikolaus P Himmelmann & Ulrike Mosel. (2006) Essentials of Language documentation. Mouton de Gruyter, Berlin & New York.


text:
Farpais Meadhain an t-Samhraidh
Chaidh nan sgiobaidhean a ghabhas pàirt ann am Farpais Meadhain an t-Samhraidh ainmeachadh.
Tha sgioba an Eilein Sgitheanaich is Loch Aillse fhathast ri cuir ris an sgioba acasan às dèidh do cheathrar a ràdh nach d' rachadh aca air cluich.
An t-Eilean Sgitheanach is Loch Aillse
John Davie (Slèibhte is an Srath), Calum Nisbett (Caol Acainn), Mike Taylor (Caol Acainn), Chris MacGill-Fhinnein (Caol Acainn), Ally MacLeòid (Juniors Phort Rìgh), Stephen MacCarmaig (Port Rìgh), Chris Mac an Aba (Dùn Bheagan), Stiùbhart Mac Gill-Iosa (Caol Acainn), Jack Robson (Juniors Phort Rìgh), Innes MacThòmhais (Caol Acainn), Ally Nisbett (Caol Acainn), Scott Greumach, Connaire Yoxen (Caol Acainn), Mata Lennox (Port Rìgh).
Leòdhas is Na Hearadh
Cailean MacRisnidh (Athletic Steòrnabhaigh), Iain 'Tohan' MacLeòid (Am Bac), Alasdair Mac Gill-Iosa (An Rubha), D.J. MacDhòmhnaill (Am Bac), Stiùbhart Flower (An Rubha), Dòmhnall MacAoidh (Càrlabhagh), Donnchadh MacGill-Eain (An Taobh Siar), Anndra MacIomhair (Càrlabhagh), Pàdraig MacCoinnich (Na Lochan), Dan Crossely (Càrlabhagh), Màrtainn MacGill-Eain (Am Bac), Ross Hall (Am Bac), Alasdair MacLeòid (An Taobh Siar), Anndra MacLeòid (Nis), Scott MacAmhlaigh (Càrlabhagh), Scott MacIomhair (Athletic Steòrnabhaigh), Friseal MacLeòid (Am Bac).
Uibhist is Barraigh
Stiùbhart Mèinnearach (Beinn na Faoghla), Donnchadh MacAonghais (Èirisgeigh), Dòmhnall Mac a' Phearsain (Beinn na Faoghla), Donaidh MacLeòid (Beinn na Faoghla), Calum Caimbeul (Saints), Harry Luney (Saints), Brendan Mac a' Phì (Saints), Daibhidh MacAonghais (Beinn na Faoghla), Iain Aonghas Mac a' Phì (Saints), Aonghas Caimbeul (Saints), Dànaidh Steele (Southend), Craig MacFhearghais (Barraigh), Eachann Mac a' Phì (Beinn na Faoghla), Eairdsidh MacDhòmhnaill (Saints), Seumas Davidson (Barraigh), Anndra MacIosaig (Southend), Seumas Caimbeul (Èrisgeidh), Tormod MacAonghais (Èirisgeigh), Ali MacAonghais (Èirisgeigh).
Thèid farpais na bliadhna-sa a chumail ann an Lionacleit ann am Beinn na Faoghla Dihaoine 1mh dhen Ògmhios leis a' chiad gheama a' tòiseachadh aig 2.30f.
Uibhist is Barraigh vs Eileanaich Ghlaschu
Leòdhas is na Hearadh vs An t-Eilean Sgitheanach is Loch Aillse.


text:
Camaran astair a' cur ri sàbhailteachd an A9
Airson a' chiad uair ann an ochd bliadhna cha robh tubaist mharbhtach air an A9 eadar Inbhir Nis agus Dùn Bhlàthain anns an t-Iuchar, san Lùnasdal, neo san t-Sultain.
Thuirt Buidhean Sàbhailteachd an A9, a dh'fhoillsich figearan mun rathad Diciadain, gu robh gnothach aig na camaran astair coitcheinn ri mar a tha am pìos sin dhen rathad a-nis nas sàbhailte.
Chaidh lionra nan camaran a chuir a dhol san Damhair an-uiridh.
Tha leithid Poilis Alba, Comhairle na Gàidhealteachd agus Sàbhailteachd Rathaid na h-Alba uile nam buill de Bhuidhean Sàbhailteachd an A9.
Thuirt cathraiche na buidhne, Stewart Leggett, gu bheil na figearan seo a' sealltainn gu bheil an dòigh a tha daoine a' draibheadh air an A9 eadar Dùn Bhlàthain agus Inbhir Nis air tighinn air adhart gu mòr.
"Tha na figearan a thaobh sàbhailteachd rathaid a' toirt misneachd dhuinn.
"Seo a' chiad turas bho 2007 nach robh tubaist mharbhtach san Iuchar, san Lùnasdal, neo san t-Sultain.
"Dh'fhàs cùisean nas fheàrr a dh'aidhneoin 's gu robh barrachd charbadan air an rathad thar mìosan trang an t-samhraidh, aig àm nuair a bha grunn thachartasan mòr ann agus nuair a bha mòran luchd-turais a' cleachdadh na slighe cudromaich seo," thuirt Mgr Leggett.


text:
- TIOTAL
- HR 38 air trèana faisg air Inbhir Nis
- EXTERNAL ID
- GB1796_RAILWAYSLIDES_02_480
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11662
- KEYWORDS
- rathaidean-iarainn
treanaichean
còmhdhail
locothan
einnseinnean
smuid
Ann an 1864 fhuair Rathad-iarainn Inbhir Nis agus Obar Dheathain deich locothan clas '36' bho Sharp, Stewart & Co. B' e 2-4-0an a bh' annta sin a bha glè choltach nan dealbhadh ri na 'Glenbarries' a bha air an ath-thogail. Air an àireamhachadh 36 gu 45, chaidh iad uile ath-thogail eadar 1876 agus 1889 le siolandairean agus rothan dràibhidh na bu motha, am measg nithean eile. Chaidh ainmean a thoirt dhaibh uile le 'I & AJR' ach chaidh iad sin a thoirt bhuapa aig àm air choireigin mus deach an toirt à seirbheis.
Tha an dealbh camara seo a' sealltainn HR 38 . Chaidh ath-thogail san Lùnastal 1882 agus lean e ann an seirbheis gus an deach a reic san t-Sultain 1902. Bha an t-ainm 'Kincraig' air.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Roinn-seòrsa:Rugbaidh
Duilleagan san roinn-seòrsa "Rugbaidh"
Tha na 32 duilleag a leanas san roinn-seòrsa seo (a-mach à 32 uile gu lèir).
A
S
- Sgioba nàiseanta rugbaidh Afraga a Deas
- Sgioba nàiseanta rugbaidh Astràilia
- Sgioba nàiseanta rugbaidh Chanada
- Sgioba nàiseanta rugbaidh Côte d'Ivoire
- Sgioba nàiseanta rugbaidh Fhìdi
- Sgioba nàiseanta rugbaidh na Cairtbheil
- Sgioba nàiseanta rugbaidh na Cuimrigh
- Sgioba nàiseanta rugbaidh na Frainge
- Sgioba nàiseanta rugbaidh na h-Alba
- Sgioba nàiseanta rugbaidh na h-Eadailt
- Sgioba nàiseanta rugbaidh na h-Èireann
- Sgioba nàiseanta rugbaidh na h-Iapan
- Sgioba nàiseanta rugbaidh Naimibia
- Sgioba nàiseanta rugbaidh Shamoa
- Sgioba nàiseanta rugbaidh Shasainn
- Sgioba nàiseanta rugbaidh Shiombabue
- Sgioba nàiseanta rugbaidh na Spàinne
- Sgioba nàiseanta rugbaidh na Stàitean Aonaichte


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
- Seanchas
Èidhearag
Samhradh an-uiridh bha mi greis ann an Uibhist. Fhad ’s a bha mi ann choinnich mi ri duine a chuir ceist orm mu dheidhinn bhriathrachais Leòdhasach agus, gu mo nàire, cha b’ urrainn dhomh freagairt a thabhann dha. O chionn ùine bha an duine seo air coinneachadh ri fear à Taobh Siar Leòdhais a bha air innse dha mu ’n facal èadharag. Cha robh an duine à Uibhist a-riamh air seo a chluinntinn roimhe agus, leis gu bheil mi fhèin a buntainn ri Brù air Taobh Siar Leòdhais, bha e an dùil gum biodh ’s docha eòlas agamsa air na bha am facal seo a’ ciallachadh. Nuair a dh’aidich mi nach robh dhearbhaich e dhomh gun robh èadharag a’ ciallachadh, a-rèir fianais mo cho-Shiarach neo-ainmichte, gaoth aotrom, car coltach ri oiteag.
’S ann aig meadhan an Ògmhìos a thachair an còmhradh seo – àm den bhliadhna far nach eil an iomadach gnè gaoithe a tha againn anns na h-Eileanan an Iar b’uileach aig beulaibh m’ aire. Ach leth bliadhna air adhart is mi beò fo plaide an teas-meadhan Faoilleach rapach fuar ann an Glaschu tha an cuspair air nochdadh as ùr ri m’ inntinn le cudthrom tiamhaidh.
Tha Corpas DASG a’ toirt dhuinn aon iomradh airson èadharag. Tha seo ri lorg air td.118 de Faclan Ura Gàidhlig le Domhnall Iain MacLeòid. ’S e a’ bhrìgh a tha easan a’ tòirt airson èadharag ‘light air’. Tha sin air a thaisbeanadh comhla ri 18 faclan eile airson a bhith a’ meudachadh gaoth. Aig ceann aotram na sceile tha sinn a’ faicinn na h-oiteagan eadar-dhealaichte: oiteag bheòthail (fresh breeze), oiteag leth-bheòthail (moderate breeze), agus oiteag shocair (gentle breeze). Aig a’ cheann nas troma gheibh sinn cnap-gaoithe (squall), làn-ghèile (whole gale), agus doineann (hurricane). ’S e am fear as fheàrr leamsa ioma-ghaoth: gaoth a tha a’ sèideadh oirbh bhon h-uile ceàrn. Ged nach cuala mi mu dheidhinn èadharag ri linn m’ òigridh ann an Leòdhas, ’s urrainn dhuibh a bhith cinnteach gun robh adhbharan gu leòr agam a bhith eòlach air an ioma-ghaoth!
Bha cudthrom nas fharsaing aig a’ ghaoth agus an aimsir ann an coimhearsnachdan Ghàidhealach. Tha seo ri fhaicinn anns na h-uidhear de dh’abairtean a tha a’ meòrachadh orra agus a’ chiall a bha aig gach seòrsa tìde. Anns The Campbell Collection of Gaelic Proverbs and Proverbial Sayings leis an t-Urr. Donnchadh Caimbeul, tha an t-ùghdar a’ sgrìobhadh mu dheidhinn “Geaslanachd na Callainn”. ’S e seo an creideamh gun robh slìghe na gaoithe air Oidhche na Bliadhn’ Ùr a’ tòmhais ciamar a shèideadh i airson a’ chòrr den bhliadhna. Bha an creideamh seo air a ghlacadh anns an abairt “Gaoth na Callainn, gaoth na bliadhna” (The Campbell Collection of Gaelic Proverbs and Proverbial Sayings, td.95, 97). Gu dearbh bhiodh e mi-fhortanach ioma-ghaoth fhaighinn an uair sin.
Tha seo a’ toirt cuimhne dhuinn cho riatanach ’s a bha e do Ghàidheil a bhith a’ cumail eòlas mìonaideach air an aimsir. Aig àm far an robh a’ chuid as mòtha aca a’ tarraing a’ bheò-shlaint aca bhon talamh b’ urrainn an t-atharrachadh a bu lugha sgrios neo soirbheachas a thoirt thuca. Chì sinn fianais airson sin bhon chleachdadh a bha aig muinntir Loch Abair a bhith ag eughachd “Searbhanta Mhic Dhòmhnaill Dhuibh” (“Lochiel’s Servant”) air gaoth a bha a’ sèideadh bhon ear. Mar a tha an t-Urr. Donnchadh Caimbeul a’ mìneachadh: “the east wind in harvest, welcome in a rainy district like Lochaber” (td. 150).
A bharrachd air an talamh, ’s e an cuan am prìomh roinn eile anns am b’ urrainn droch aimsir milleadh a dheanamh air fortain nan Gàidheal. Tha gu leòr òrain agus abairtean ann mu dheidhinn (mi)shealbh seòladairean agus iasgairean agus iad a’ cosnadh na dreuchdan aca. Ach tha sinn a’ faighinn iomradh air linn nas dorcha nar eachdraidh anns an abairt a bha aig Dòmhnallaich Uibhist: “A’ ghaoth tuath nimheil, thig ás na Hearadh naimhdell” (Caimbeul, td. 3). Buinidh seo ri linn far an robh gaoth bho thuath na rabhadh gun robh Leòdaich na Hearadh gus ionnsaigh a dheanamh orra. Coltach ri seo ach le buntainneas do Ghàidheil air fad tha na leanas bho td.253 de Gaelic Proverbs and Familiar Phrases le Alasdair MacNeacail: “Is fuar gaoth nan coimheach/Cold is the wind that brings strangers”. Seo na thuirt Mgr. MacNeacail mu dheidhinn tùis na h-abairt seo: “Possibly applied first to the wind that brought Norsemen, afterwards to the coming of Southrons.”
A bheil sibh fhèin eòlach air cleachdaidhean neo sean-fhaclan sam bith annasach mun aimsir? Ma tha carson nach cuir sibh fios thugainn.
Facebook: https://www.facebook.com/DasgGlaschu
Twitter: https://twitter.com/DASG_Glaschu
Chan eil beachdan rim faotainn airson a’ phuist seo
Na puist mu dheireadh
11 an Dàmhair, 2018
O chionn ghoirid leugh mi mu chleachdadh a bha aig cuid de chroitearan aig àm breith nan laogh far am biodhte a’ cur craicinn rùsgte laogh marbh air laogh aig nach robh màthair gus màthair an laoigh mhairbh fhuiteachadh bainne a dhèanamh.
27 an t-Sultain 2018
Bu chaomh leam am blog a sgrìobhadh air na coimeasan agus roghainn fhaclan ainmeachadh a tha co-roinnte leis a’ Ghàidhlig agus a’ Bheurla-Ghallda.
Diardaoin 20mh den t-Sultain
Bhon a chaidh an tasglann-fuaim againn a chur air bhog, tha tuilleadh ghoireasan ri làimh agaibh a nì an gnothach air beartas dualchas nan Gàidheal a chur an cèill.
13mh An t-Sultain 2018
Ann a bhith ag obair air ar tasglann fuaim, Cluas ri Claisneachd, tha mi air mòran ionnsachadh mu iomadh duine a tha ri chluinntinn ann.


text:
- TIOTAL
- LMS 14414 'Ben Udlaman' a' fàgail Inbhir Theòrsa air trèana luchd-siubhail
- EXTERNAL ID
- PC_HRS_TRAINS_001_030
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28090
- KEYWORDS
- locomotaibhean
trèanaichean
LMS 14414 'Ben Udlaman' a' fàgail Inbhir Theòrsa air trèana luchd-siubhail.
B' e pàirt den bhaidse mu dheireadh de locomotaibhean 4-4-0, air a bheil an clas "Small Bens" a-nis a bh' ann an LMS14414 (roimhe seo HR 39). Chaidh a togail dha Rèile na Gàidhealtachd ann an 1906. Lean i ann an seirbheis gus an deach a toirt a-mach à seirbheis san Dùbhlachd 1933.


text:
Le mòr location mach às an àbhaist, gheibh sibh an seo air saor-làithean dachaigh. Màidsear ath-nuadhachadh agus leudachain dhèanamh o chionn beagan bhliadhnaichean. 2 drochaidean àlainn a 'toirt comas snàmh ann an loch agus an t-eathar doca. Nuair a tha an taigh a tha tillägsisolerad agus tha uisge fad na bliadhna, faodaidh tu seo a 'còrdadh sònraichte fad na bliadhna. An seo, dìreach a 'gluasad ann an tòiseachadh agus a' gabhail tlachd an t-samhraidh. Fàilte gu glèidh thu airson luchd-coimhid.
dearbh
Seilbh Friltidshus
sgìre a 'fuireach 86 dh'àrainneachd sgoilearaich
Lot Meud 950 dh'àrainneachd sgoilearaich
an àireamh sheòmraichean 3 ruma
cosgais obrachaidh 10 700 / bliadhna
prìs: 850 000 kr.
Sailor:
deònach 111, 860 41 Liden
Large map agus stiùiridhean.


text:
Page 21 - Reiteach, A Scottish Engagement RitePublished by Ronald Caplan on 1973/7/1 (1860 reads)
Sometimes a Reiteach would not come out at all as planned. Tommy Peggy MacDonald of Breton Cove told us the following story of a man who was to be married and some time after the Reiteach the girl jilted him. But the young men of the neighborhood were determined to have a wedding, as well as the fine party that would certainly follow. So they concocted a scheme to take him another night and ask for the hand of a girl he had never met • and this is the story and a hint of the happy life that followed, Moran bhliadhnaichean air ais bha 'n cleachdadh anns an duthaich'seo, 'nuair a bha gille agus nighean a' falbh cuideachd uine, bha iad a' deanamh reiteach ri parantan na h-ighinn mus posadh iad, Aon uair thachair gu robh reiteach gu bhith air a dhea- namh air a Chladach-a-Tuath ann a sheo, 's bha h-uile dad air a chur air doigh eadar an gille agus an nighean; bha iad, mar a chanadh iad anns an t-seann tide, air na **pairings" a cheannach • an t-aodach a bha iad a' dol a chur oirre 'nuair a bhiodh iad'a posadh, Ach mus tainig tide na reiteach dh'fhag an nighean an gille agus chuir i cul ris, 'S bha h-uile dad aigesan deiseil son a phbsaidh, 's bha h-uile dad aicese deiseil son a* phosaidh, Ach bha cuid mhor dha na gillean oga bha 's an duthaich, a bha 'n aon aois ris a* ghille bha dol a phosadh, bha iad a* f aicinn gu robh iad gu bhith mach as banais, 'S bha iad gle dheonach gu faigheadh iad banais, 's rinn iad suas eadar iad fhein gu feuchadh iad ri nighean fhaighinn dha'n ghille a phosadh e. Sin mar a thachair, Chaidh coig no sianar aca aon oidhche 's fhuair iad cuideachd 's fhuair iad botul de dh' uisge beatha, 's chaidh iad a choimhead air nighean araid a bha 's an duthaich. Cha robh innte ach nighean og; cha robh i ach mu thimchioll air naoi bliadhna deug a dh'aois. Fhuair iad cuideachd co-dhiubh 's chaidh iad suas gu aite na h-ighinn leis a' bhotul uisge beatha, no ??s docha gu robh dha dhiubh aca, Fhuair iad na par ant an an darna taobh 's thug iad dhaibh drama no dh' de dh'uisge beatha, '' dh'innis iad an turas air an robh iad, Bha iad a' coimhead airson lamh na h-ighinn "big a bha 's an dachaidh, leis gun do chuir an nighean cul ris. Chuir iad (Eaitwo Atttuiufa Sc Art 238 Charlotte Street Sydney, Nova Scotia Phone 539-6333 BAGNELL'S GIFT CENTER Louisbourg Quality Wool Clothing Hardy Amies Suits, Shirts & Ties Christian Dior Suits Viyella Shirts Hudson Bay Blankets & Jackets i 303 Charlotte Street, Sydney "The Home of Hospitality" WANDLYN Motor-Inns Sydney A B A D A K In the good old Summertime • golden by? gone days when the milk and butter were kept in an icy cold spring. If you have keep cool problems, check our gold old fashioned pricing on free? zers and frost free refrigerators. An oil stove keeping you in hot water all Summer • We can keep your kitchen cool and give you more hot water than you'll ever need by installing an elec? tric water heater and a new Self-Clean electric range* Shop Cash, Chargex or NSPC financing, Baddeck Hardware & Electrical Phone 295-2507 uape Breton's Magazine/21
Adobe Acrobat Reader is required to the PDF version of this content. Click here to download and install the Acrobat plugin


text:
Tag Archives: comann
Latha ann an Dùn Èideann
(shuas: An caisteal air sgeadachadh le magnolia; Feasgar aig a’ Chanal; shìos: Lotaichean inntinneach faisg air Dean; aig an allt shìos ann an Dean) Seo rud no dhà a bha mi fhathast ag iarraidh innse dhuibh bho na … Cum ort a leughadh
Feòil, feòil, feòil
Leugh mi ann an iris bìdh gun do dh’ ith na Gearmailtich 20 kg feòil circe gach duine sa bhliadhna 2013. Anns na 1950an b’ àbhaist dhaibh 2 kg ithe gach duine gach bliadhna. Àiteigin eile leugh mi gum biodh … Cum ort a leughadh
Margaideachd
Chunnaic mi seo anns a’ bhùth o chionn beagan laithean: muesli do fhir is do mhnathan. Dé fon ghréin?? Ach cha robh seo a’ chiad turas a chunnaic mi stuth gòrach mar sin, agus saoilidh mi gu bheil e air … Cum ort a leughadh
Baile beag no baile mòr?
Chuir sinn deireadh-seachdaine na Caisge seachad aig taigh mo phàrantan-céile. Tha iad a’ fuireach ann am baile beag anns an sgìre réidh ìosal faisg air a’ chrìoch do na Tìrean Ìsle. Bhuail e orm dè cho àlainn a tha … Cum ort a leughadh
Plastaig, plastaig, plastaig
Mar is trice nuair a bhios mi ag obair anns a’ bhaile mhòr fad an latha, thèid mi do bhùth air choireigin gus greimeag bìdh fhaighinn aig àm lòin. Turas no dhà gach seachdain, tha mi ann am pàirt snog … Cum ort a leughadh
Turas nam blog
Nuair a bha blog Gàidhlig agam a’ chiad turas, bho 2005 gu 2007 saoilidh mi, bha mi nam bhall coimhearsnachd gu math beòthail, le daoine à dùthchannan eadar-dhealaichte a’ sgrìobhadh is a’ cabadaich ri chèile air na fòraman, air Skype … Cum ort a leughadh
Carghas no faoineas?
Gu tric na laithean seo tha mi a’ leughadh stuth mar seo: “Tha mi a’ dol a sheachnadh cofaidh / deochan làidir / an eadar-lìn / nam bùithean airson àm a’ Charghais.” Agus gu tric cuideachd rudan mar seo: “Chan … Cum ort a leughadh


text:
- TIOTAL
- Marbh-shanas dhan Dotair Lachlainn MacMhathain
- EXTERNAL ID
- Z_GB232_D928_C_2_01
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- DEIT
- 1889
- LINN
- 1880an
- NEACH-FIOSRACHAIDH
- Comann Gàidhlig Inbhir Nis
- AITHNEACHADH MAOINE
- 5556
- KEYWORDS
- eòlas-leighis
slàinte
lighichean
marbh-shanasan
oifigearan-slàinte
lannsairean
'S ann dhan Dotair Lachlainn MacMhathain a bha a' fuireach ann an Kiltaraglen Cottage, Port Rìgh a tha am marbh-shanas seo on Fhaoilleach 1889. Bha an Dotair MacMhathain na lighiche ann am Port Rìgh fad còrr is caogad bliadhna 's a dhà, agus bha e na oifigear slàinte do sgìrean Chille Mhoire, Sniothasort agus Port Rìgh. Bha e cuideachd na lannsair do Chompanaidh Saor-thoileach Phort Rìgh dhe na Camshronaich. Tha an sgrìobhainn seo na pàirt de thasglann JLM Mitchell aig Comann Gàidhlig Inbhir Nis. B' e an Dotair Lachlainn Màrtainn MacMhathain sìn-seanair Mhitchell.
Bhuineadh Seumas Lachlainn Màrtainn Mitchell (a rugadh air 13mh là dhen Ògmhios 1929) do Shiorrachd Inbhir Nis. B' esan mac don lighiche ainmeil Lachlainn Mitchell. Shuidhicheadh e mar shiorraidh làn-ùine ann an Dùn Èideann ann an 1978, agus bha e an sin gus an do leig e dheth a dhreuchd ann an 1995. Dh'eug e air 26mh là dhen t-Samhain 2001


text:
Duais Bàrdachd MacDhòmhnaill Shlèite 2018
03/2018
Thèid an ceathramh farpais bàrdachd Gàidhlig airson Duais Bàrdachd MacDhòmhnaill Shlèite a chumail am-bliadhna. Chaidh an fharpais a chur air chois leis an Ridire Iain MacDhòmhnaill mar chuimhneachan air a nighinn, Deborah, a dh’ eug aig aois glè òg. Bidh an fharpais air a ruith a-rithist le Ionad Nàiseanta na Gàidhlig, Sabhal Mòr Ostaig, anns an Eilean Sgitheanach.
‘S e bàrdachd air cuspair co-cheangailte ri craobhan a thathar a’ sireadh agus thathar a’ toirt fiathachadh do neach sam bith a bhios ri bàrdachd no aig am biodh ùidh na leithid dàn a sgrìobhadh mu dheidhinn Freumhan/Freumhaichean. Thèid na dàin am meas le pannal de luchd-litreachais agus bidh duais de £500 air a thoirt seachad airson an dàin a thèid a thaghadh leis a’ phannal. Feumaidh dàin a bhith air an cur gu Cairistìona NicCoinnich, Rùnaire a’ Phrionnsapail, aig an t-seòladh post-d a leanas ro 4mh an t-Ògmhìos: runaire@smo.uhi.ac.uk Cuimhnichibh nach urrainn do neach a bha soirbheachail roimhe cur a-steach air a shon a-rithist.
Thuirt an Ridire Iain MacDhòmhnaill ‘Tha an fharpais seo na dhòigh iomchaidh air na ceanglaichean teaghlaich leis a’ chànan is a’ chultar a thogail agus air cur ri dualchas bàrdachd na Gàidhlig agus a’ chinnidh. Tha cuspair na bliadhna seo a’ toirt cothroim do bhàird togail air eachdraidh is gnè ar dualchais is ar cultair.’
Thuirt Prionnsapal an t-Sabhail Mhòir, an t-Oll Boyd Robasdan, ‘Tha e math gu bheil an cothrom seo aig bàird is bana-bhàird na Gàidhlig gach bliadhna an sgilean a chur an sàs agus a thoirt am follais. Tha e na thogail gu bheilear air mu fhichead dàn fhaotainn airson na farpais gach bliadhna agus bidh sinn an dòchas gun cuir a cheart uimhir no barrachd peann ri pàipear no corrag ri meur-chlàr am-bliadhna.’
Thèid na duaisean a thoirt seachad aig Ionad Chlann Dhòmhnaill air Disathairne 29 Sultain 2018.


text:
- TIOTAL
- An Acarsaid, Port Rìgh; An t-Eilean Sgitheanach
- EXTERNAL ID
- HCD_CARD_164
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12956
- KEYWORDS
- acarsaid
bàta-toite
beinn
Tòmas telford
Chaidh an dealbh seo de Bhàgh Phort Rìgh a thogail bho Chidhe a' Bhràighe a' sealltainn thar a' bhàigh gu Beinn Tianabhaig. Chithear aon de bhàtaichean-smùide Mhic a' Bhruthainn a bha cho cudromach dha na h-eileanan a' tighinn chun a' chidhe, 's gun teagamh bhiodh bathar, litrichean agus luchd-siubhail oirre. Chaidh an acarsaid agus an cidhe a dhealbhadh le Tòmas Telford ann an 1818, agus ged nach bi bàtaichean-smùide a' tadhalair a-nis, agus ged nach eil mòran bhàtaichean iasgach ga chleachdadh, tha an acarsaid fhathast gu math cudromach ann am beatha a' bhaile
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- 54491 ann an Inbhir Ùige, 1959
- EXTERNAL ID
- PC_HRS_TRAINS_003_422
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- DEIT
- 1959
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28424
- KEYWORDS
- locomotaibhean
trèanaichean
54491 ann an Inbhir Ùige ann an 1959.
Chaidh 54491, locomotaibh smùide 0-4-4, a thogail dha Rèile Chaledonia ann an 1921 a rèir dealbhachadh le Uilleam Pickergill. Chaidh a h-àireamhachadh CR 86. An dèidh a' bhuidhneachaidh b' e LMS 14491 a bh' oirre. Aig an àm a chaidh an rèile do sheilbh na stàite ann an 1948 bha i stèidhichte aig seada Shruighlea. Chaidh a toirt a-mach à seirbheis san Dùbhlachd 1961 agus fhuaireas cuidhteas i sa Ghibhlean an ath bhliadhna


text:
Tuathanaich-bhainne a' togail fianais aig bùth ùr Asda
Tha tuathanaich-bhainne na Gàidhealtachd air a bhith togail fianais aig fosgladh oifigeil bùth ùr Asda ann an Inbhir Nis.
Tha na tuathanaich air a bhith a' gearain nach eil iad air a bhith a' faighinn prìs reusanta son a' bhainne aca.
Gheall Asda gum biodh am bainne a bu shaoire ann an Alba ri fhaighinn anns a' bhùth ùir a dh'fhosgail Diluain ann an Inbhir Nis, a' cur a' chaothaich air tuathanaich.
Ach thuirt Asda gu bheil iadsan air a bhith ag èisteachd ris na tuathanaich 's tha iad air àrdachadh an airgid a tha iad a' toirt dhaibh son a' bhainne aca.
£27 millean not
Tha Asda air a bhith a' strì iomadh bliadhna airson àite fhaighinn ann am baile Inbhir Nis, agus seo a' chiad bhùth aca sa bhaile.
Chaidh na planaichean airson a' bhùth fhoillseachadh bho chionn 6 bliadhna le cosgais de £27 millean not na chois.
Tha dòchas gun tig prìsean a-nuas leis a' cho-fharpais a tha a' dol eadar na bùithtean sa bhaile, air an deach am far-ainm "Tesco Town" a thoirt roimhe.
Thuirt neach-labhairt Asda gun robh iad toilichte a bhith toirt chosnaidhean ùra dhan Ghàidhealtachd aig àm nuair a tha an eaconomaidh ann an staing.


text:
Boireannach a dhìth an Inbhir Nis
Tha iomairt theasargainn air bhith a' dol an Inbhir Nis feuch lorg fhaighinn air boireannach a th' air chall.
Chunnacas Aline Kuindersma, aois 40, mu dheireadh mu 6f an raoir faisg air Ospadal New Craigs sa bhaile.
Se Dùitseach a th' innte. Tha i 5'6" de dh' àirde, tapaidh, le seacaid ghorm agus sgiort fhada agus stocainnean geala. Dh' fhaodadh i bhith gun bhrògan.
Tha na poilis ag ràdh gu bheil iad air leth iomagaineach mu deidhinn.
Tha an iomairt theasargainn a' leantainn agus tha helicopter na maor-chladaich air bhith a-muigh tron oidhche.


text:
Gu dearbh, is e an dòigh air ceangal eile a chruthachadh ris an làrach-lìn agad no nach eil blog cho duilich 's is dòcha gu bheil thu a' smaoineachadh. Leis a bhith ga dhèanamh ann am Beurla shìmplidh, tha togail ceangail ann an SEO a 'seasamh airson gnothach buannachdail. Ann an dòigh shìmplidh, tha e a 'ciallachadh a bhith a' faighinn backlinks air na duilleagan agad fhèin agus gan toirt air ais - name trace. Gu dearbh, is dòcha gur e iarrtas airson ro-innleachd togail ceangail càileachd an dòigh as fheàrr air a 'cheann thall gus àrdachadh a dhèanamh air an ro-innleachd choitcheann agad ann an SEO air sgèile. Ach mus nochd thu ciamar a chuireas tu ceanglaichean air ais - dìreach agus gu furasta - leig leam facal a thoirt dhut. Cumaibh cuimhne, gu bheil na molaidhean togail ceangail a leanas 100% dligheach aig an àm seo. Ach chan eil gealltanas sam bith ann gum biodh na tha gar dèanamh ceart an-diugh a 'cumail a h-uile rud airson amàireach. Mar sin, chan eil gu h-ìosal ach ceumannan practaigeach a tha ceart airson an-dràsta. Tha mi an dòchas gun cuidich sin thu thu a 'tuigsinn mar a chuireas tu ceanglaichean air ais don làrach-lìn no don bhlog agad - gun chosgaisean airgid mòr, dìreach a' pàigheadh do ùine is do oidhirp.
Clàr Postachd Blog
Chan eil rud sam bith iongantach mu bhith a 'cosnadh cuid de dhrochaidean-taice luachmhor a' cruthachadh dhreuchdan blog clàraichte. Chan eil a h-uile dad a dh 'fheumas tu an seo gus tòrr a sgrìobhadh agus a dhèanamh tric. Dèan cinnteach gum bi na h-einnseanan rannsachaidh gu math soirbheachail a 'toirt fa-near do làthaireachd - na dì-chuimhnich gun toir thu fiosrachadh às ùr air susbaint a' bhlog agad. Tha mi gu math a 'moladh gearanan air càileachd, seach meud. Tha mi a 'ciallachadh gur e artaigilean dhà no trì artaigilean marbhadh a tha dìreach dè bu chòir a dhèanamh gus cuid de dhrochaidean-taice a bharrachd a chur ris a' frithealadh air an adhartas agad. Agus cuimhnich - tha cothrom gu math math air na prìomh fhaclan-luirg as cudromaiche agad airson gach post blog. Agus, gu dearbh, feuch gun a bhith a 'cumail suas nam faclan-luirg, mura h-eil thu ag iarraidh gum bi na sgrìobhainnean agad coltach ri spama. Le bhith a 'dèanamh sin, smaoinich air tasgadh beagan ùine a dhèanamh ann an togail ceangail tro blogging aoighean, a' sgrìobhadh lèirmheasan bathair, agus beachdan sgairteil, co-dhiù air na stòran as cudromaiche as fheàrr le do ghnìomhachas gnìomhachais no deasbad cuspair.
Rannsachadh Teacsa is Facal-luirg
Chan fheum thu a ràdh gur e rannsachadh prìomh fhaclan ceart a th 'ann, is dòcha gur e seo a' chiad àite a thòisicheas air adhart le do SEO air sgèile. A thaobh a bhith a 'togail ceangail gu h-àraid, bu chòir dhut fios a bhith agad ciamar a chuireas tu ceanglaichean air ais leis an teacsa ceart ceart. Gus faighinn a h-uile càil a-steach, chan eil teagamh sam bith gun cleachd thu Google AdWords no inneal sam bith eile gus mion-sgrùdadh iomlan facal-luirg a ruith a-rithist - an ùine seo gu cruaidh airson adhbharan togail ceangail. Gu cruaidh, nuair a thig e gu bhith a 'cumadh teacsa air leth freagarrach, bidh an semantics a' dèanamh ciall. Mar eisimpleir, faodaidh teirmean cumanta coltach ri "cosgais margaideachd meadhanan sòisealta" semantics coltach ris a bhith coltach. A dh'aindeoin sin, tha an doras an-còmhnaidh fosgailte airson do thrafaig a mheudachadh - dìreach ag atharrachadh aon fhacal, no a 'gabhail an aon rud iomchaidh.
Ailtireachd Làrach Soladach agus Eadar-cheangal
Leig daonnan cuid de cheanglaichean a-staigh a 'comharrachadh na slighe tro earrannan eadar-dhealaichte den làrach-lìn no blog agad. Thathas a 'moladh dhut ceanglaichean a chur ris na duilleagan as tadhailiche, agus cuiridh iad ceangal reusanta ri do dhuilleag-dachaigh no duilleagan turais. Gu dearbh, chan eil càil sam bith aig an t-seòrsa cheanglaichean seo ri rèiteachaidhean luirg Google, co-dhiù gu dìreach. A dh'aindeoin seo, tha e fhathast na chothrom fìor mhath chan ann a-mhàin gus ceanglaichean a bharrachd a thogail ach a 'cur ri ailtireachd làidir làrach-lìn. Co-dhiù, bhiodh an làrach-lìn no am blog agad a 'dol gu ruige ìre ruigsinneach agus furasta a chleachdadh na cho-dhùnadh fìor mhath. Às deidh na h-uile, faodaidh tu buannachd fhaighinn bho shuidheachadh inbhe nas àirde a bhith air a bhuileachadh ann an ùine nas fhaide - dìreach seach gu bheil ailtireachd làrach-lìn feumail agus ag ràdh gu bheil fàilte air gach neach-cleachdaidh air tìr.